Vaksin olunanlar Türkiyə və Gürcüstana test vermədən gedəcək » Pressxeber.info\n24 dəfə baxılıb 23-06-2021, 16:43\nÖtən il yay mövsümündə pandemiya səbəbindən ölkədən kənarda dincələ bilməyənlər bu il onun əvəzini çıxarmağa çalışırlar.\nArtıq Azərbaycanda olduğu kimi, bir çox ölkələrdə də karantin qaydalarında yumşalmalara gedilib, bəzi ölkələr səyahətə gəlmək istəyənlər üçün hava sərhədlərini açıblar. Lakin hələ də sosial şəbəkələrdə xarici ölkələrə giriş-çıxış qaydaları müzakirə olunur. Səyahət qruplarında Türkiyəyə COVID-19 pasportu olanlara giriş şərtlərindəki güzəştlərdən aviadaşıyıcıların məlumatsız olduğu qeyd olunur. Feysbuk izləyiciləri yazırlar ki, “Buta Airways”dən onlara COVID-19 pasportunun olub-olmamasından asılı olmayaraq PCR testi tələb ediləcəyi bildirilib.\n“Qafqazinfo” azərbaycanlıların istirahət üçün ən çox Türkiyə və Gürcüstana üz tutduqlarını nəzərə alaraq bu ölkəyə səyahət şərtlərini bir daha araşdırıb.\nCOVID-19 pasportu olmayan bütün əcnəbilər isə əvvəlki qaydada 72 saat əvvəl alınmış neqativ nəticəli PCR test və ya 48 saat ərzində alınmış neqativ nəticəli antitel test arayışı təqdim etməlidirlər. Qaydalarda həmçinin qeyd olunur ki, əcnəbilər, o cümlədən, Azərbaycan vətəndaşları Türkiyəyə giriş nöqtələrində PCR testi oluna bilərlər. Test nümunələri götürüldükdən sonra sərnişinlərin son təyinat yerinə getməsinə icazə veriləcək və test nəticələri müsbət olarsa, Səhiyyə Nazirliyinin COVID-19 təlimatına uyğun olaraq müalicə alacaqlar.\nTürkiyəyə səyahət edən bütün sərnişinlər (https://register.health.gov.tr saytında) xüsusi giriş anketini doldurmalı, qeydiyyat və ya gəliş zamanı təqdim etməlidirlər. Anket doldurmaq tələbi Türkiyədən tranzit keçən və bu ölkənin sərhədini keçməyən sərnişinlər üçün məcburi deyil.\nAzərbaycan da daxil olmaqla, Türkiyə, Özbəkistan, Avstriya, Bəhreyn, Belçika və digər adı siyahıda olan ölkələrin vətəndaşları və orada yaşayış icazəsi olanlar Gürcüstana daxil olmaq üçün məcburi onlayn formanı doldurmalıdırlar: https://registration.gov.ge/pub/form/8_protocol_for_arrivals_in_georgia/tk6157/.\nGürcüstandan Azərbaycana “AZAL” və “Buta Airways” aviaşirkətlərinin reysləri ilə uçarkən "Synevo" laboratoriyasının (www.synevo.ge) filiallarının birindən koronavirus infeksiyasının olmaması barədə arayış almalı və ya üzərində QR-kodu olan PCR testinin neqativ nəticəsi haqqında arayış təqdim edilməlidir.\nMövzu ilə bağlı “Buta Airways”in qaynar xətti ilə də əlaqə saxladıq. Aviaşirkətdən də saytımıza bildirildi ki, həm Gürcüstan, həm də Türkiyəyə uçan və COVID-19 pasportu olan şəxslərin PCR test arayışı təqdim etməsinə ehtiyac yoxdur. Bu şəxslər yalnız iki doza vaksinasiyadan keçmələrini əks etdirən sənədi təqdim etməklə qonşu ölkələrə səfər edə bilərlər.


Şuşa şəhər inzibati ərazi dairəsi üzrə nümayəndəliyinin 2017-cı ilin yekunları ilə bağlı fəaliyyətinin 25.01.2018-ci il tarixdə Yasamal rayonu, Şuşa Humanitar kollecində keçirilən hesabatı - Xəbərlər - ŞUŞA RAYON Icra Hakimiyyəti\nŞuşa şəhər inzibati ərazi dairəsi üzrə nümayəndəliyinin 2017-cı ilin yekunları ilə bağlı fəaliyyətinin 25.01.2018-ci il tarixdə Yasamal rayonu, Şuşa Humanitar kollecində keçirilən hesabatı\nŞuşa Rayon İcra Haimiyyəti başçısının Şuşa şəhər inzibati ərazi dairəsi üzrə nümayəndəliyinin 2017-cı ilin yekunları ilə bağlı fəaliyyətinin 25.01.2018-ci il tarixdə Yasamal rayonu, Şuşa Humanitar kollecində keçirilən hesabatı.\nYığıncaqın işində iştirak edən nümayəndələr və qonaqlar, Şuşa Rayon İcra Hakimiyyəti Başçısının müavini Sosial-iqtisadi inkşafın təhlili və proqnozlaşdırılması şöbəsinin müdiri Əkbər Hacıyev, Şuşa Rayon İcra Hakimiyyəti Başçısının müavini İctimai-siyasi və humanitar məsələlər şöbəsinin müdiri Vüsalə Fətəliyeva.\nGündəlikdə iki məsələ durur. Şuşa Rayon İcra Hakimiyyəti başçısının Şuşa şəhər inzibati ərazi dairəsi üzrə nümayəndəliyinin 2017-ci ilin yekunları ilə bağlı fəaliyyəti barədə hesabatı- məruzəçi Fuad Xosrovzadə, Şuşa şəhər inzibati ərazi dairəsi üzrə nümayəndəliyinin 2018-ci il iş planıın müzakirəsi və təsdiqi.\nŞuşa rayon Təhsil şöbəsinin müdiri Təvəkkül Əliyev çıxış edərək, Şuşa şəhər inzibati ərazi dairəsi üzrə nümayəndəliyi ilə birgə gördüyü işlər barədə qısa məlumat verdi. Əhali ilə görüşmək və seçkilər siyahısına köməklik edilməsini bildirdi. Şuşa şəhər inzibati ərazi dairəsi üzrə nümayəndəliyinin işinin müsbət qiymətləndirilməsini təklif etdi.\nGənclər və İdman İdarəsinin rəisi Nadir Bayramov çıxış edərək, Şuşa şəhər İnzibati Ərazi Dairəsi üzrə Nümayəndəliyi ilə birgə gördüyü işlər barədə məlumat verdi. Şuşa şəhər inzibati ərazi dairəsi üzrə nümayəndəliyinin işinin müsbət qiymətləndirilməsini təklif etdi.\nŞuşa Mərkəzi Rayon Xəstəxanasının baş həkimi Ramiq Məhərrəmov çıxış edərək bildirdi ki, Şuşa şəhər inzibati ərazi dairəsi üzrə nümayəndəliyi ilə birgə Mərkəzi Rayon Xəstəxanası ötən dövr ərzində bir sıra tədbirlər həyata keçirib və tədbirlərin növbəti il ərzində də davam etdirilməsi nəzərdə tutulub. On bir minə yaxın şəhər əhalisi tibbi müayinədən keçib. Şuşa şəhər inzibati ərazi dairəsi üzrə nümayəndəliyinin işinin müsbət qiymətləndirilməsini təklif etdi.\nŞuşa rayon Mədəniyyət və Turizm şöbəsinin baş məsləhətçisi Zahid Abbasov çıxış edərək bildirdi ki, 21 Nisan çoçuk festivalında iştirak ediblər. Şuşa şəhər inzibati ərazi dairəsi üzrə nümayəndəliyi ilə birgə görüləcək işlər barəsində məlumat verdi və bir sıra tədbirlərin keçirilməsini qeyd etdi. Şuşa şəhər inzibati ərazi dairəsi üzrə nümayəndəliyinin işinin müsbət qiymətləndirilməsini təklif etdi.\nDövlət Sosial Müdafiə fondunun müdiri Sarı Bərxudarov Şuşa şəhər inzibati ərazi dairəsi üzrə nümayəndəliyi ilə sıx əməkdaşlığı və birgə fəaliyyətinnən danışdı. Şuşa şəhər inzibati ərazi dairəsi üzrə nümayəndəliyinin işinin qənaətbəxş qiymətləndirilməsini təklif etdi.\nŞuşa Rayon Veteranlar şurasının sədri Ağalar Əliyev bu il seçki ili olduğunu qeyd etdi. Dövlət təşkilatlarının əməyinin daha çox olduğunu bildirdi. Şuşa şəhər inzibati ərazi dairəsi üzrə nümayəndəliyinin işinin qənaətbəxş qiymətləndirilməsini təklif etdi.\nİkinci məsələ barədə eşidildi: Şuşa şəhər inzabati ərazi dairəsi üzrə nümayəndələyin illik hesabat yığıncağında 2018-ci il üçün iş planı müzakirə olunub təsdiq edildi.\nŞuşa Rayon İcra Hakimiyyəti başçısının Şuşa şəhər inzibati ərazi dairəsi üzrə nümayəndəliyinin 25.01.2018-ci il tarixli hesabat yığıncağının qərar layihəsi oxunuldu və səsə qoyularaq qəbul edilib.


“Telefonda kiminlə danışırsan?..” – Azərbaycanda oğlan sevdiyi qızın başını kəsdi – Yenicag.Az\nAna Səhifə Kriminal “Telefonda kiminlə danışırsan?..” – Azərbaycanda oğlan sevdiyi qızın başını kəsdi\n“Telefonda kiminlə danışırsan?..” - Azərbaycanda oğlan sevdiyi qızın başını kəsdi\nYeni Çağ Media Qrupu – Sentyabr 04, 2019 - 21:45\nHacıqabul rayonunda xalası qızını öldürməkdə təqsirli bilinən 1994-cü il təvəllüdlü Ayəddin İsmayılzadənin cinayət işi üzrə məhkəmə prosesi başa çatıb.\nYenicag.az xəbər verir ki, o, sevgi münasibətində olduğu xalası qızı Rəvanə Məliklinin gizli olaraq başqa şəxslə telefonla danışıb, ona xəyanət etməsindən şübhələnib.\nBu səbəbdən Rəvanə ilə mübahisə edib, sonra xalası qızının xəyanət etməsini qətiləşdirib, onu öldürmək qərarına gəlib.\nBu məqsədlə Ayəddin İsmayılzadə 23 iyun 2018-ci il tarixdə, saat 23.50-də Rəvanənin müvəqqəti yaşadığı, nənəsi Nazilə Salayevaya məxsus olan Hacıqabul rayonun Muğan qəsəbəsində yerləşən evinə gəlib. O, evin yataq otağında Rəvanə ilə söhbət edərkən onu öldürmək niyyətini həyata keçirmək istəyib.\nQəflətən Rəvanənin boğazından tutaraq boğmağa başlayıb. Rəvanənin müqavimətini qırandan sonra özündə olan bıçaqla boğaz nahiyəsini kəsərək, onu qətlə yetirib.\nSevgilisini nənəsinin evində öldürən Ayəddin İsmayılzadə daha sonra evdən çıxıb və birbaşa Hacıqabul rayon polis şöbəsinə gəlib. O, törətdiyi cinayəti etiraf edib.\nİstintaq orqanı tərəfindən Ayəddin İsmayılzadənin barəsində Cinayət Məcəlləsinin 120.2.4-cü (xüsusi amansızlıqla və ya ümumi təhlükəli üsulla adam öldürmə) maddəsi ilə ittiham elan edilib.\nLənkəran Ağır Cinayətlər Məhkəməsinin hökmü ilə Ayəddin İsmayılzadə 17 il müddətinə azadlıqdan məhrum edilib.\nHökmdən narazı qalan zərərçəkmiş şəxsin hüquqi varisi, atası Məlikağa Məlikov apelyasiya şikayəti verib. O, təqsirləndirilən şəxsin barəsində ömürlük azadlıqdan məhrum etmə cəzasının təyin olunmasını istəyib.\nO, apelyasiya şikayəti onunla əsaslandırıb ki, birinci instansiya məhkəməsinin hökmü cəzanın yüngüllüyünə görə qanunsuzdur: “Törədilmiş cinayət əməlinin ictimai təhlükəlilik və ağırlıq dərəcəsi təqsirləndirilən şəxsə ittiham olunduğu maddənin sanksiyasında nəzərdə tutulmuş daha ağır cəza verilməsini şərtləndirir. İşin hallarından göründüyü kimi, Ayəddin İsmayılzadə mərhum Rəvanə Məliklini ölməmiş vəziyyətdə başını kəsib. Bu cinayət əməli insanlığa sığmayan bir vəhşilikdir. Məhkəmə tərəfindən bu hallar nəzərə alınmayıb”.\nAyəddin İsmayılzadə də hökmdən narazı qalıb və apelyasiya şikayəti verib. O, barəsində aşağı həddə cəza təyin olunmasını xahiş edib.\nHər iki tərəfin şikayəti araşdırılması üçün Şirvan Apelyasiya Məhkəməsinə göndərilib. Şikayət hakim Rafiq Cəfərovun sədrlik etdiyi kollegiyada araşdırılıb.\nApelyasiya şikayətlərinin dəlillərini araşdıran hakim heyəti sonda qərar elan edib. Tərəflərin şikayəti təmin olunmayıb./teleqraf.com/\nbaşını kəsdi, gənc oğlan, gənc qız,\nGənc qız burun əməliyyatında öldü\nBakıda dəhşətli QƏTL - Qardaş bacısının başını kəsdi - SON DƏQİQƏ\nDünyanın ən bahalı klubları - RƏQƏM / SİYAHI\n12.04.2021 - 23:57\n50 obyektdə QAYDALAR pozuldu – SİYAHI\n12.04.2021 - 23:36\nİlham Əliyev: Qarabağ məsələsində bir faiz güzəştə getmədim\n12.04.2021 - 23:15\nBakıda DƏHŞƏT - Usta maşının təmirini gecikdirdi - Bina atəşə tutuldu / VİDEO YENİLƏNDİ\n12.04.2021 - 22:55\nXƏBƏRDARLIQ: Bu şəxsləri 2 min manatadək cərimə gözləyir - Qanun imzalandı\n12.04.2021 - 22:33\nDaşkəsəndə REYD - Cərimələnənlər var\n12.04.2021 - 22:12\nİlham Əliyevdən açıq mesaj: Haradandır bu raketlər Ermənistan ordusunda? - VİDEO\n12.04.2021 - 21:51\nHərbi Qənimətlər Parkı bu tarixdən vətəndaşlara açıq olacaq\n12.04.2021 - 21:30\nAprelin 13-nə USD/AZN rəsmi məzənnəsi\n12.04.2021 - 21:09\n12.04.2021 - 20:48\nNazirdən rekord göstərici ilə bağlı PAYLAŞIM\n12.04.2021 - 20:27\nVaksinasiyadan keçən təhsil işçilərinin SAYI\n12.04.2021 - 20:06\nAzərbaycanlı avtoritet Rusiyada qətlə yetirildi\n12.04.2021 - 19:45\nFüzulidə polis və hərbi qulluqçu avtomobllə vuruldu\n12.04.2021 - 19:24\n12.04.2021 - 19:03\nİlham Əliyev: “Mən nə qədər təzyiqlə üzləşdim… Dedim, vermirsən, cəhənnəmə vermə”\n12.04.2021 - 18:42\n“O vaxtkı xunta başçısı Sarkisyan acı məğlubiyyətdən sonra mənə torpaqları qaytarmaq sözü vermişdi”\n12.04.2021 - 18:21\nBu lövhə erməni fərariliyinin təzahürüdür – İlham Əliyev\n12.04.2021 - 18:00\nKürdəmirin sabiq icra başçısı ilə bağlı QƏRAR\nCəlilabadın həbs edilən sabiq icra başçısından XƏBƏR VAR\n12.04.2021 - 17:25\nSON DƏQİQƏ! Fabrik yanır - Ölən və yaralananlar var\n12.04.2021 - 17:10\nMəşhur azərbaycanlı musiqiçinin əvvəl xanımı, sonra özü dünyasını dəyişdi - AĞIR İTKİ\n12.04.2021 - 16:55\nAzərbaycanda koronavirusa yoluxanların sayı açıqlandı - Daha 29 nəfər vəfat etdi\n12.04.2021 - 16:41\nTürkiyədən təhlükəsiz turizm üçün DAHA BİR ADDIM - VİDEO\n12.04.2021 - 16:28\n12.04.2021 - 16:13\n"Xəbər Çağı": Qarabağdakı vəziyyət kimi narahat edir? - Gizli iclasın məqsədi açıqlanmır - VİDEO\nÖlkəmizə atılan İsgəndər-M-in qalıqları bura təqdim olundu - FOTO\n12.04.2021 - 15:47\nBu bölmələrin döyüş atışlı taktiki təlimləri başladı - VİDEO\n12.04.2021 - 15:34\n12.04.2021 - 15:21\n“Bandotdel”in keçirdiyi əməliyyatın real görüntüləri - VİDEO\nBakıda evli qadının gizli SEVGİSİ: İntim görüşlər... - Şok ölüm / VİDEO\nRüşvət alarkən saxlanılan vəzifəli şəxslərdən XƏBƏR VAR\nAzərbaycanda DƏHŞƏT - Yeniyetmə başından güllələndi\nBalakəndə narkotik becərən şəxs saxlanıldı\nÖgey qızı və əri qadını öldürüb gölə atdı - Bakıda DƏHŞƏT\nAzərbaycanda itkin düşən qızı 20 yaşlı sevgilisi öldürüb…\nTürkiyədə qətlə yetirilən kriminal avtoritetin cənazəsi Azərbaycana gətirilir - FOTO


AFFA-nın “trol ordusu”nun “Qarabağ”ı hədəf almasının inanılmaz səbəbi\n12 Oktyabr 16:00 Araşdırma 1 885\nAzərbaycan yığması hər dəfə məğlub olduqdan sonra sosial şəbəkələrdə təşkilatlanmış “trol ordusu” fəaliyyətə başlayır.\nBu “ordu”nun əsas məqsədi AFFA-ya qarşı tənqidləri zərərsizləşdirmək, ictimai rəyi başqa səmtə yönəltməkdən ibarətdir.\nYığmanın əvvəlki məğlubiyyətlərindən sonra bu “ordu”ya verilən təlimat təxminən belə idi: yığmamız yaxşı oynadı, gələcəkdə daha yaxşı olacaq.\nİrlandiya ilə oyundan sonra dəyişən təlimat\nAmma gələcəkdə heç nə yaxşı olmadığı üçün ictimai rəyi çaşdırmaq, insanları yönləndirmək çətin olurdu. Ona görə də, İrlandiyaya biabırçı məğlubiyyətdən sonra tezis dəyişib. Bu dəfə AFFA-dan gələn təlimat belə idi: “Qarabağ”ı hədəf alın. “Trol ordusu”nun yazdığı şərhlər təxminən belə idi: “Qarabağ”ın futbolçuları klubda oynadıqları kimi yığmada oynamırlar. Qəsdən zəif oynayırlar.\nKimə xidmətdir, məqsəd nədir?\nMəqsəd aydındır: Azərbaycanı Avropada ləyaqətlə təmsil edən, həm də bütövlükdə ölkə futbolunun qara simasında kiçik ağ ləkə olan bir klubu qaralamaq. Kimə xidmətdir bu? Məqsəd nədir? Axı “Qarabağ” həm də AFFA-nı qoruyur. AFFA rəhbərləri məhz “Qarabağ”ın uğurlarının arxasında gizlənərək “Azərbaycanda futbol inkişaf edir” deyirlər. Bəs nədən onları zərbədən qoruyan “qalxan”ı niyə zədələsinlər? Bu haqda bir qədər sonra\n“Xidmət” üçün ayda 100 manat verilir\nBəs bu “ordu” necə formalaşıb? Onları kim idarə edir? Maliyyə haradan alınır? Bununla bağlı Sportinfo.az-a məlumat daxil olub. AFFA-nın “trol ordu”su 100 nəfərdən ibarətdir. “Ordu”ya elə AFFA əməkdaşları, əsasən də mətbuat xidmətində çalışanlar cəlb olunublar. Onların hər birinə göstəriş verilib ki, yaxınlarını, dostlarını bu işə cəlb etsinlər. “Ordu”nun hər “əsgəri”nə də “xidmət” üçün ayda 100 manat verilir. Yəni 100 nəfərlik “trol ordu”sunu saxlamaq üçün AFFA-dan hər ay 10 min manat ayrılır. Təbii ki, bu vəsaiti AFFA-nın yüksək vəzifəli məmuru “yuyulmuş” puldan ödəyir.\nBu “əsgərlər”də yaradıcılıq yoxdur\nAFFA əməkdaşları da yaxınlarının adına saxta profillər açıblar. Bu profillər də onların özləri tərəfindən idarə olunur. “Ordu”nun sosial şəbəkələrdə operativ əlaqəsi üçün qrupları da mövcuddur. Tezis o qrupa atılır və “xidmət” başlayır. Fikir veribsinizsə, “trol ordu”sunun yazdıqları, təxminən eyni cümlələrdir. Yəni bu “əsgərlər”də yaradıcılıq yoxdur. Tapşırıq gəlir, dərhal saxta profillər aktivləşdirilir və təlimatdakı bəzi sözlər (cümlələr də yox) dəyişdirilir və paylaşırlar. Vəssalam. AFFA-da “ordu”nu formalaşdıran hər əməkdaş 3-4 belə saxta profil işlədir. Yəni ayda 300-400 manat alırlar buna görə. Min bərəkət. Daş atmırlar, yer belləmirlər, eləcə, ayda-ildə bir dəfə Azərbaycanın maraqlarına xəyanət edən bir-iki status yazırlar. Kim imtina edər belə “çörək”dən? Azərbaycanı sevənlərdən savayı heç kim.\nÖzünü qorumaq üçün “Qarabağ”ı şərlə\nSon vaxtlar “Qarabağ”ın hədəf alınması da gələcək planın tərkib hissəsidir. Məlumat var ki, seçmə mərhələnin sonunda yığmanın biabırçı çıxışı ilə əlaqədar AFFA rəhbərliyindən ən yüksək səviyyədə hesabat tələb olunacaq. AFFA rəhbərliyi özünü qorumaq üçün “Qarabağ”ı şərləməkdən başqa yol görmür. Yəni hesabatın məğzi belə olacaq: Yığma ona görə zəif çıxış edir ki, “Qarabağ”ın futbolçuları millidə qəsdən zəif oynayırlar. Hədəf həm də Qurban Qurbanovdur. Bu futbolçulara “qəsdən zəif oynayın” tapşırığını kim verə bilər? Təbii ki, Qurban Qurbanov. Bununla da, Qurbanovu ölkə rəhbərliyinin gözündən salmağı da hədəf götürüblər.\nEyni mahiyyətli iki “ordu”\nAFFA təkcə Azərbaycan futboluna qənim kəsilməyib. Həm də Azərbaycanın milli maraqlarına süngü sancır. AFFA-nın “trol ordu”sunun fəaliyyətini İran mollalarına xidmət edən “aftafaçı ordu” ilə müqayisə etmək olar ancaq. Hər iki “ordu”nun fəaliyyət planı və aldıqları tapşırıqlar, təxminən eyni mahiyyət daşıyır. Və daha bir məqam: AFFA hüquqşünas Aslan İsmayılovu məhkəməyə verib. Guya böhtan atıb hüquqşünas AFFA-ya. İddia ərizəsində İsmayılovdan 10 min manat təzminat tələb edir AFFA. 10 min manat. Bu məbləğlə “trol ordu”su arasında hər hansı əlaqə gördünüz? “Trol ordusu”nun bir aylıq xərci. İddia ərizəsini dəyişmək gec deyil ki?


Ağsu rayonunda 9 yaşayış məntəqəsinin avtomobil yolları yenidən qurulur - FOTOLAR\n13:20 8 May 2020\nAğsu-Ağarx-Rəhimli-Qaradağ avtomobil yolunun Ağsu-Qaradağ hissəsinin 6.2 km-lik ərazisi dağılmış asfalt-beton örtüklü, 8.9 km-lik hissəsi çınqıl örtüklü və 5.2 km-lik hissəsi isə torpaq yoldur. Avtomobil yolu uzun müddət əsaslı təmir olunmadığından asfalt-beton örtük yararsız vəziyyətdədir. Asfalt-beton örtükdə torşəkilli çatlar, aşınmalar və ümumilikdə torpaq yatağında və çınqıl örtüklü hissədə deformasiyalar əmələ gəlimişdir. Müəyyən hissələrdə yolun hərəkət hissəsinin səviyyəsi yerin təbii relyefi ilə eyni səviyyədə yerləşir. Sözügedən avtomobil yolununda nəqliyyat vasitələrinin intensiv hərəkətini, inzibati əhəmiyyətini və perspektiv inkişafını nəzə alıaraq Azərbaycan Avtomobil Yolları Dövlət Agentliyi tərəfindən yolun əsaslı şəkildə təmir olunmasına başlanılmışdır.\nTorpaq işlərinə paralel olaraq yol boyu uzunluğu 14.2 m, eni isə 5.8 m olan mövcud körpünün hərəkət hissəsi tavasının təmirinə və məhəccərlərin yenisi ilə əvəz edilməsinə ehtiyac olduğu üçün bu istiqamətdə addımlar atılır, həmçinin 1 nöqtədə 10 metr uzunluğunda dördbucaqlı su keçidi, mövcud suötürücü borular və boruların başlıq hissələri dağıldığı üçün yeniləri inşa edilir. Bu məqsədlə 53 ədəd 460 paqon-metr uzunluğunda müxtəlif diametlərə malik dəmir-beton dairəvi suötürücü borular quraşdırılır və izolyasiya olunur.\nBunun ardınca “İnşaat Norma və Qaydaları”nın tələblərinə əsasən, yol birləşmələri avtoqreyderlə profilə salınaraq təmir ediləcək, avtomobil yoluna 2 laydan ibarət yeni asfalt-beton örtüyünün döşənməsi işlərinə başlanılacaq. Bunun üçün iri və xırda dənəli asfalt-beton qarışıqlarından istifadə olunacaq. Asfaltlanma işləri ümumilikdə 120 min kv.m-dən çox sahəni əhatə edəcək.\nSadalanan anoloji işlərin Ağsu-Qaradağ yolundan ayrılan Qaradağlı, Rəhimli, Şahbəyli, Qarabağlı, Bozovand, Ağarx, Parakənd, Maşadqanlı, Ülgüc kəndlərinə giriş yollarında da aparılması nəzərdə tutulur. Belə ki, çınqıl örtükdən ibarət yollarda qabarma və çökmələr əmələ gəlmişdir. Yolun hərəkət hissəsinin səviyyəsi yerin təbii relyefi ilə eyni səviyyədə yerləşir və torpaq yatağının eni dəyişkəndir. Bu üzdən qısa müddət ərzində sözügedən kəndlərin giriş yollarında da genişmiqyası tədbirlərin görülməsi start veriləcək.\nBurda da torpaq yatağının yararsız qruntu qazılaraq çıxarılacaq, əvəzinə yararlı qrunt tökülərək yeni 80 min kv.m sahədə yol yatağı inşa ediləcək. Bunun ardınca layihədə nəzərdə tutulmuş materialdan istifadə olunaraq 120 min kv.m sahədə yol əsası inşa ediləcək və yollara 2 laydan ibarət yeni asfalt-beton örtük döşənəcək, yol birləşmələri profilə salınaraq təmir ediləcək.


Tramp Çin rəhbərinə məktub göndərib\nEastnews.org-un verdiyi xəbərə görə, ABŞ prezidenti Donald Tramp Çin Xalq Respublikasının sədri Si Cinpinə məktub göndərib.\nBu barədə Ağ Evin yaydığı açıqlamada bildirilir.\nABŞ kürdlərə muxtariyyət qurulacağı sözünü verdi\nEastnews.org-un verdiyi xəbərə görə, Amerikalı akademik Coşua Landis Vaşinqtonun suriyalı kürdlərə muxtariyyət sözü verdiyini açıqlayıb.\nOklahoma Universitetində dərs ke&ccedil...\nFransada atom elektrik stansiyasında partlayış\nEastnews.org-un verdiyi xəbərə görə, Fransadakı Flamanvill atom elektrik stansiyasında partlayış baş verib.\nHadisə nəticəsində yaralananların olduğu bildirilir.\nPartlayışın yerli vaxtl...\nBelçikada vəhhabilik ilə bağlı xəbərdarlıq edildi\nEastnews.org-un verdiyi xəbərə görə, Belçikada təhlükəsizlik qurumlarından biri Səudiyyə Ərəbistanı və Küveytdən ölkəyə gələn vəhhabilər barədə xəbərdarlıq edib.\nSenat ABŞ-ın yeni baş prokurorunu təsdiq edib\nEastnews.org-un verdiyi xəbərə görə, ABŞ Senatı Ceff Seşnsı baş prokuror – ölkənin Ədliyyə Nazirliyinin rəhbəri vəzifəsinə təsdiq edib.\n" Reuters" xəbər verir ki, onun namizədl...\nUkraynada zəlzələ baş verdi\nEastnews.org-un verdiyi xəbərə görə, Ukraynanın Odessa vilayətində 5,5 bal gücündə zəlzələ baş verib.\nYeraltı təkanların episentri Rumıniyanın Vrança bölgəsində, ocağı i...\nŞotlandiya parlamenti “Brexit”in əleyhinədir\nEastnews.org-un verdiyi xəbərə görə, Şotlandiya parlamenti Böyük Britaniyanın Avropa İttifaqından çıxma prosedurunun başlanmasına qarşı səs verib.\nDeputatlardan 34-ü Brexitin l...\nPentaqon: “İŞİD Mosul universitetində kimyəvi bombalar hazırlayıb”\nEastnews.org-un verdiyi xəbərə görə, ABŞ Müdafiə Nazirliyinin mətbuat katibi Cif Deyvis İŞİD terrorçu qruplaşması barədə açıqlama verib.\nCif Deyvis açıqlamasında bildirib k...\nMəscidi yandıran şəxsə 30 il həbs cəzası verildi\nEastnews.org-un verdiyi xəbərə görə, ABŞ-ın Florida ştatında hücum təşkil edən şəxsin getdiyi Fort Piersdəki məscidi yandıran Cozef Maykl Şreyber 30 il həbs cəzasına məhkum edilib.\nArgentinada təyyarə qəzası baş verdi\nEastnews.org-un verdiyi xəbərə görə, Argentinanın paytaxtı Buenos Ayres şəhərinin 50 km qərbində yarləşən Marko Paz yaxınlığında təyyarə qəzası baş verib.\nQəzaya uğrayan təyyarənin “Cessna 201...\nBMT baş katibi İsrailin Fələstində məskunlaşmanı leqallaşdırmasını qanunsuz adlandırıb\nEastnews.org-un verdiyi xəbərə görə, BMT baş katibi Antoniu Qutteriş İsrail parlamentinin Fələstin ərazisində qəsəbələrin tikintisinin leqallaşdırılmasını beynəlxalq qanunvericiliyin pozulması adlandırıb.\nABŞ nüvə silahından istifadə doktrinasını yenidən nəzərdən keçirəcək\nEastnews.org-un verdiyi xəbərə görə, ABŞ cari ilin yazında nüvə silahından istifadə doktrinasını yenidən nəzərdən keçirəcək. Bu barədə ABŞ Hərbi-Hava Qüvvələrinin r...\nFransa da Avropa İttifaqından çıxır?\nEastnews.org-un verdiyi xəbərə görə, Fransa prezidentliyinə “Milli cəbhə” partiyasından namizəd Marin Le Pen seçkilərdə qalib gələcəyi halda ölkənin Aİ-dan çıxması ilə bağlı referendum ke&ccedil...\nSarkozi hakim qarşısına çıxarılır\nEastnews.org-un verdiyi xəbərə görə, Fransanın sabiq prezidenti Nikola Sarkozi hakim qarşısına çıxacaq.\nO, 2012-ci ildə seçki kampaniyasının qanunsuz maliyyələşdirilməsi işi ilə bağlı ...\nBMT-nin baş katibi İŞİD-in münaqişə zonalarından kənarda artan fəallığı barədə xəbərdarlıq etdi\nEastnews.org-un verdiyi xəbərə görə,İŞİD terror təşkilatının yaraqlıları öz terrorçuluq fəaliyyətlərini fəal şəkildə münaqişə zonalarından digər ölkələrə daşıyırlar.\nBunu BMT-nin baş ka...\nİspaniyada yaşayan müsəlman qadın çətinliklərlə üzləşib\nEastnews.org-un verdiyi xəbərə görə, İspaniyada yaşayan müsəlman qadın Bəşirə İbrahim ölkədə yaşayan müsəlmanların problemlərindən danışıb.\n“Mən İspaniyanın Kataloniya b...\nDonald Tramp: "ABŞ hakimiyyətinin səhvləri nəticəsində insanlar ölüb"\nEastnews.org-un verdiyi xəbərə görə,"Amerika hakimiyyəti səhvlərə yol verib, bunun nəticəsində insanlar ölüb".\nBu barədə "Fox News" telekanalına müsa...\nAlmaniyanın XİN başçısı: “Rusiya ilə ABŞ-ın anlaşması Avropaya ziyan vurmamalıdır\nEastnews.org-un verdiyi xəbərə görə,“Biz Rusiya ilə ABŞ-ın anlaşacağına ümid etməliyik. Ancaq bu, Avropa və ya Ukraynaya ziyan vurmamalıdır”\nBunu Almaniyanın yeni xarici işlər nazir...\nPrezident İlham Əliyev Federika Mogerini ilə görüşüb\nEastnews.org-un verdiyi xəbərə görə,Azərbaycan prezidenti İlham Əliyev Brüsseldə Avropa İttifaqının xarici məsələlər və təhlükəsizlik siyasəti üzrə ali nümayəndəsi, Avropa Komissiyasının vitse-prezidenti x...\nKataloniya bölgəsinin sabiq rəhbəri məhkəmə qarşısına çıxarılır - Video\nEastnews.org-un verdiyi xəbərə görə, İspaniyanın Kataloniya Muxtariyyətinin sabiq rəhbəri Artur Mas məhkəmə qarşısına çıxarılır.\nArtur Masın məhkəmə qarşısına çıxarılmasına səbəb 2014-...


Azərbaycanın və İstanbul şəhərinin baş prokurorları Füzuliyə və Şuşaya səfər ediblər - FOTO/VİDEO » RealFakt.Az\nAzərbaycanın və İstanbul şəhərinin baş prokurorları Füzuliyə və Şuşaya səfər ediblər - FOTO/VİDEO\n25-11-2021, 14:24 864\nTürkiyə Respublikası İstanbul şəhər baş prokuroru Şaban Yılmazın rəhbərlik etdiyi nümayəndə heyəti Azərbaycan Respublikasının baş prokuroru Kamran Əliyevin dəvəti ilə Bakıya rəsmi səfərə gəlib.\nBaş Prokurorluqdan verilən məlumata görə, noyabrın 24-də nümayəndə heyəti Azərbaycanın işğaldan azad edilmiş Füzuli rayonuna səfər edib. Qonaqlar əvvəlcə Vətən müharibəsində qələbəmizin daha bir rəmzi hesab edilən Azərbaycan Ordusunun çətin relyef şəraitində irəlilədiyi Zəfər yolu ilə tanış olub, türk şirkətlərinin də inşasında yaxından iştirak etdiyi yolun strateji əhəmiyyətini qeyd ediblər. Daha sonra nümayəndə heyəti “Qarabağın hava qapısı” hesab olunan Füzuli Beynəlxalq Hava Limanı ilə yaxından tanış olub, qonaqlara bütün müasir tələblərə cavab verən aeroportda yaradılmış şərait barədə geniş məlumat verilib.\nQonaqlar həmçinin Füzuli şəhərinin təməl daşının qoyulduğu ərazi ilə tanış olublar. Aparılan abadlıq-quruculuq işlərinin əsas hədəfinin “Böyük Qayıdış”a hazırlaşan ərazilərdə keçmiş məcburi köçkünlər üçün yüksək yaşayış şəraitinin yaradılması diqqətə çatdırılıb. İşğala qədər Azərbaycanın ən inkişaf etmiş şəhərlərindən biri olan Füzulidə ermənilərin yaşayış məntəqələrini, qəbiristanlıqları, tarixi, mədəni abidələri vəhşicəsinə dağıtdıqları, salamat tikili saxlamadıqları qeyd edilib. Qonaqlar yol boyu düşmənin viran qoyduğu məkanların, insanlığı dəhşətə gətirən erməni vandalizminin şahidi olublar. Daha sonra nümayəndə heyəti Azərbaycanın mədəniyyət paytaxtı Şuşa şəhərinə səfər edib.\nQonaqlara Ali Baş Komandan İlham Əliyevin rəhbərliyi və müzəffər Azərbaycan Ordusunun misilsiz qəhrəmanlığı sayəsində işğaldan azad edilmiş mədəniyyət beşiyimiz Şuşa şəhərində dövlət başçısının tapşırığı ilə həyata keçirilən genişmiqyaslı təmir-bərpa və yenidənqurma işləri barədə ətraflı məlumat verilib. Bildirilib ki, müstəsna mənəvi dəyərə malik olması səbəbindən Şuşada aparılan yenidənqurma işlərinə xüsusi qayğı və həssaslıqla yanaşılıb, qısa zaman kəsiyində şəhər ərazisində zəruri infrastruktur layihələri icra edilməklə yanaşı tarixi, mədəni və dini abidələrin bərpası istiqamətində işlər aparılıb. Qonaqlar ilk öncə ümummilli lider Heydər Əliyevin müdaxiləsi ilə qorunub saxlanmış, erməni vandalizminin vəhşi xislətinin daha bir sübutu olan görkəmli sənət xadimləri – Xurşidbanu Natəvanın, Üzeyir Hacıbəylinin və Bülbülün büstlərini ziyarət ediblər. Daha sonra, qonaqlar iki qardaş ölkə üçün mühüm tarixi əhəmiyyətə malik Şuşa Bəyannaməsinin imzalandığı ərazidə olublar. Cıdır düzünü ziyarət edən qonaqlara heyrətamiz mənzərəyə malik ərazinin şuşalıların və Şuşaya təşrif buyuran qonaqların ən sevimli məkanı, çövkən oyunları, Novruz və digər el şənliklərinin keçirildiyi seyrəngahı olduğu bildirilib.\nNümayəndə heyəti sonra bütün digər tarixi abidələrimiz kimi erməni vandalizminə məruz qalmış və işğal bitdikdən sonra ölkə başçısının rəhbərliyi ilə əvvəlki görkəmində tam bərpa edilmiş Vaqifin məqbərəsini, həmçinin tarixi Qala divarlarını, Yuxarı Gövhər ağa məscidini, Azərbaycan vokal sənətinin banisi Bülbülün ev muzeyini ziyarət ediblər. Qonaqlar qısa vaxtda görülmüş genişmiqyaslı işlərin onlarda böyük təəssürat yaratdığını, Türkiyənin Vətən müharibəsində ölkəmizə göstərdiyi mənəvi-siyasi dəstəyin davamı olaraq quruculuq işlərində də qardaş ölkənin yaxından iştirakının önəmini vurğulayıblar.\nİstanbul şəhər baş prokuroru Şaban Yılmazın rəhbərlik etdiyi nümayəndə heyətinin ölkəmizə rəsmi səfəri davam edir.\nXIZIDA ŞƏHİD OLAN HƏRBÇİLƏRİMİZİN ƏZİZ XATİRƏSİNƏ\nHelikopterin qəzaya uğraması nəticəsində həlak olan hərbçilərlə vida mərasimi keçirilir - FOTO\nBir ildir azad edilən Laçından reportaj - VİDEO\nAzərbaycanda hərbi helikopter qəzaya uğradı: Həlak olanlar və yaralananlar var - VİDEO\n“Google” dünya şöhrətli azərbaycanlı alim Lütfi Zadəyə həsr edilmiş dudl hazırlayıb - FOTO\nKoronavirusa görə bağlanan məktəbdə əyani tədris bərpa olundu\nİlham Əliyev Rəcəb Tayyib Ərdoğanla görüşüb - YENİLƏNİB + FOTO


Bu daşlardan birini seç, taleyin sənə nələr bəxş edəcəyini öyrən – Daşların magiyası,maraqli testler,2016,"017,psixologiya,sənin, olacaq, Lakin, demək, mənəvi, başqa, gözləyir, xoşbəxt, deməkdir, səndən, istədiyin, deyilsən, kainata, hazıram, Dalmati\nFit.Az » Xəbərlər » Xəbər » Bu daşlardan birini seç, taleyin sənə nələr bəxş edəcəyini öyrən – Daşların magiyası\nBu daşlardan birini seç, taleyin sənə nələr bəxş edəcəyini öyrən – Daşların magiyası\nOpalit ( Ay daşı)\nAy daşını seçməniz sizin daima azadlığa can atmanızdan xəbər verir. Siz bir sakit yer axtarırsınız ki, orda rahatalana və daxili səsinizi dinləyə biləsiniz. Siz bir anın içində hər şeyin üzərindən xətt çəkməyə və həyata yenidən başlamağa hazırsınız. Bununla belə, doğru yolda olub- olmadığından əmin deyilsən. Buna görə, bəzən təkliyə çəkilib düşnməyə ehtiyacın yaranır. Bu buluda bənzər daş o deməkdir ki, sən gündəlik qayğılarla o qədər məşğulsan ki, özünə zamnın qalmır.Lakin bu o demək deyil ki, sənin həyatın pisdir.Lakin hər şeyin istədiyin kimi olmaması düşüncələrinə dalırsan. Əslində dərindən düşünsən həyatdan istədiyin və bir vaxtlar arzu etdiyin hər şeyə nail olmusan. Ay daşı mələklərin daşıdır. Buna görə daxili aləmində başqa dünyalarla əlaqən olduğunu hiss edirsən, ali güclər isə sənin onlara müraciət etməyini, onlarla danışmağını gözləyir. Dua et və arzula.\nƏgər yaşıl malaxiti seçmisənsə demək ki, həyatında ciddi dəyişikliklərdən keçməyə hazırsan.Bu dəyişikliklər həyatına , evinə, karyerana da şamil edilə bilər.Lakin sənin mənəvi təkamül keçirmən, keçmişdə yaşadığın problemləri həll etmən də mümkündür. Daha müdrik olacaq və hadisələrə başqa gözlə baxa biləcəksən.Əvvəllər həyəcan və stresslərlə yorulurdunsa , indi həyatdan nə istədiyini düşünürsən. Malaxit tərəqqi və sabitlik, bolluq rəmzidir.Ona görə də rzularının dalınca düşsən səni yalnız uğur və bərəkət gözləyir. Bu daş həmçinin uğursuz sevgi münasibətlərinin başa çatdığını , yeni romantik duyğuların yaranacağını xəbər verir. Malaxiti seçərək sən kainata belə deyirsən : ” Mən uğur qazanmağa hazıram.Mən neqativlərdən qaçmağa və öz səadətimlə qarşılaşmağa hazıram”.\nBu daşı seçdinizsə səhərlər gözünüzü açarkən ilk hiss etdiyiniz hiss şadlıq olacaq. Çünki sizi gösəl gün gözləyir və sevdiyiniz hər kəsin ətrafınızda olmasından məmnunluq duyacaqsınız. Özünüzü xoşbəxt hiss edərək, çətinlik çəkmədən bütün problemləri həll edəcəksiniz. Əgər möcüzə için dua etmisinizsə, demək ki o çox yaxındadır.\nObsidian ( qırmızı ağac)\nƏgər bu daşı seçmisinizsə, sizin şüurunuz kainata mən xoşbəxt olmağa , həyatımakı bütün kədərli məqamları geridə qoymağa hazıram mesajı göndərirsiniz. Getdikcə havalarda uçmaqdan bezib, ayağını yerə möhkəm basmağa başlayacaqsan. Nəhayət ki, başa düşəcəksən ki, sənin də problemlərin hamınınkından çox deyil. Unutma, qısqanclıq, qızğınlıq, inciklik kimi emosiyalar səni dağıdar və mənəvi zənginliyini yoxsullaşdırar. Neqativ düşüncələr səni zəhərləyir və səndən başqa heç kim i incitmir. Lakin xoşbxtlikdən sənin enerji blokların tez itir. Yaxın günlərdə düşüdüyün çətinliklərdən və neqativ hallardan can qurtarmaq gücü tapacaqsan. Anlayacaqsan ki, xoşbəxt olmağın yolu şükran olmaqdan ibarətdir.\nƏgər bu daşı xoşlamısansa göylər yuxularında sənə mesajlar verəcək, diqqət et və ya təkrar təkrar eyni rəqəmlərlə qarşılaşacaqsan.İndi sən intuisiyan əsasında müəyyən istiqamətdə hərəkət edirsən. Və bu doğru yoldur.Odur ki inttuisiyana qulaq as.Əgər yuxususzluqdan əziyyət çəkirsənsə bu o deməkdir ki. hisslərinə göz yumursan.Sən ylnız insan deyilsən. Sənin mənəviyyatın güclüdür və ilahi güclərin qoruması altındasan.Qoruyucu mələyin ən cəsur arzularını belə yerinə yetirməkdə sənin yol yoldaşın olacaq.Bunun əəzində səndən yalnız inam istəyir. Qovlit övlad gözləyənlər üçün də uğurlu daşdır.Çox sağlam və ağıllı övladınız olacaq.\nHəyatını sevinclə doldurmaq zamanı gəlib. Daxili səsin oynamaq, əylənmək istədiyini bəyan edir.Ola bilsin ki, uzun müddət yorğun, məyus, və narahat olmusan. Dalmatin Casper o deməkdir ki, bizim hər birimiz bədəndə yaşayan mənəvi varlıqlarıq. Və yenidən enerjiyə çevrilməzdən öncə bu planetdə uzun bir dövr keçirməliyik. Odur ki, bu dövrü gözəl yaşamağa çalışmaq lazımdır.Hətta ən çətin məqamlardan belə yumor hissi ilə çıxış yolu tapmaq olar. Bunu özün üçün etməsən də , ətrafındakılar üçün et.\nHəqiqətdə sən nə hiss edirsənsə, o hər zaman doğrudur!\nDaşlardan birini seç və kim olduğunu bil - TEST


Ana səhifə » Xəbər lenti\t» Avropa Olimpiya Komitəsinin saytında azərbaycanlı gimnastın qələbə əzmindən bəhs edən məqalə yer alıb\nAvropa Olimpiya Komitəsinin (AOK) rəsmi səhifəsində Azərbaycan gimnastı Zeynəb Hümmətovaya həsr olunan məqalə yer alıb.\nAzərbaycan Milli Olimpiya Komitəsindən (MOK) AZƏRTAC-a bildiriblər ki, məqalədə 21 yaşlı gimnastın Tokio Olimpiadasına lisenziya qazanan komandanın tərkibində yer aldığı qeyd olunub.\nMOK-un təşəbbüsü ilə AOK-un saytına təqdim olunan məqalədə Z.Hümmətova idman karyerasından, idmanın insanda tərbiyə etdiyi xüsusiyyətlərdən və qadının idmanda iştirakından bəhs edib.\n“Bu il əsas məqsədim Olimpiya Oyunlarında Azərbaycanı layiqincə təmsil etməkdir”, - müsahibəsində bu sözləri deyən bədii gimnastika üzrə milli komandamızın üzvü Z.Hümmətova 6 yaşından, valideynlərinin istəyi ilə məşğul olduğu bədii gimnastikanın həyatının ayrılmaz hissəsinə çevrildiyini bildirib. Müsahibədə gimnast milli komandanın tərkibindəki karyerasının maraqlı hekayəsini danışıb. Milli komandanın heyətində 10 yaşında çıxış etdiyi dövrlərdə zədəli olmasına baxmayaraq, yarışlarda fəallıq nümayiş etdirib, təslim olmayıb. Onun əzmkarlığını milli komandanın baş məşqçisi Mariana Vasileva görüb və çox bəyənib. O, Zeynəbi milli komandaya dəvət edib, həmçinin zədəsinin sağalması üçün reabilitasiya keçməsi tövsiyə olunub. On iki yaşında Zeynəb yenidən milli komandaya dəvət edilib və yığmanın tərkibində məşq etməyə başlayıb.\nMüsahibəsində “Biz qadınlar hər bir çətinliklə mübarizə aparmağı bacarırıq” deyən Z.Hümmətova düşünür ki, məqsədyönlü olub çalışdığın halda idman qadınlar üçün çətin bir sahə deyil. O özü də malik olduğu bir çox xüsusiyyətlərə – əzmkarlığına, məqsədyönlülüyünə, çətinliklərə qarşı mübarizliyinə, dözümlülüyünə, dünyagörüşünə görə idmana minnətdardır.\nZeynəb Hümmətova idmanının onda formalaşdırdığı xarakter barədə belə deyib: “İdman ümumiyyətlə, insanda çox güclü bir xarakter yaradır. Çünki bütün çətinliklərə, günün necə keçməsinə baxmayaraq, mən xalçaya çıxanda fikirləşirəm ki, ölkəmi təmsil edirəm və mən hazırda özümü necə hiss etsəm də, Vətənimə borcluyam ki, ölkəmi layiqincə təmsil edim. İdman insanı daha güclü edir”.\nZ.Hümmətova ilk böyük uğurunu 2018-ci ildə qazanıb. O, komandanın tərkibində Avropa çempionatında iştirak edib və bürünc medala layiq görülüb. 2019-cu ildə keçirilən Dünya çempionatında uğurla çıxış edərək Olimpiya Oyunlarına lisenziya qazanıb. 2020-ci ildə baş tutan Avropa çempionatında iki bürünc, bir gümüş medal qazanan gimnast hazırda dördqat Avropa çempionatı mükafatçısı, bir sıra dünya kuboklarının medalçısıdır.\nMOK idmançılarımızın maraqlı həyat hekayələri, Azərbaycan Olimpiya tarixinin şanlı səhifələrindən bəhs edən məqalələrin AOK da daxil olmaqla, bir çox beynəlxalq nüfuzlu idman media platformalarında yayımlanması istiqamətində işləri davam etdirir.\nMəqaləyə aşağıdakı linkə daxil olaraq tanış olmaq mümkündür: https://www.eurolympic.org/no-obstacle-too-tough-for-azerbaijani-gymnast-on-road-to-tokyo/


Bakıda Global Union Energy Ientures Ltd. şirkətinin ofisi açılıb\nEnergetika 8 İyun 2006 15:29 (UTC+04:00)\nBakıda beynəlxalq energetika sənayesində ixtisaslaşan investisiya-məsləhət şirkəti olan Global Union Energy Ientures Ltd-nin ofisi açılıb. Trend agentliyinin məlumatına əsasən, şirkət energetika infrastrukturu layihələri çərçivəsində maliyyə məsləhəti və özəl işə düzəltmə ilə məşğul olur.\nŞirkətin Şimali Afrika, Yaxın və Orta Şərq, Mərkəzi, Cənubi və Cənub-Şərqi Asiya regionlarında baza məntəqələləri var. Baş ofis Gibraltarda yerləşir. Global Union-nun İstanbul və Bakıda nümayəndəlikləri var. Yaxın vaxtlarda Bəhreyn və Delidə də analoji ofislər açılacaq. Əsas ofislərdən əlavə, şirkət Əlcazair, Tehran, İslamabal və Cakartada köməkçi qurumlara malikdir.\nŞirkət Azərbaycanda əsasən dəniz və yer fəaliyyəti layihələri, nəqletmə və yükboşaltma bazalarının işinə yardım istiqamətində fəaliyyət göstərmək niyyətindədir. Bundan əlavə, Bakı ofisi bütün Xəzəryanı ölkələrin imkanlarını müəyyənləşdirəcək.


“Azərbaycan yaxın aylarda hücuma keçəcək" » Sumqayitfakt.az\n“Azərbaycan yaxın aylarda hücuma keçəcək" - İrəvanda müharibə həyəcanı\nBaxılıb: 3506 Tarix: 05-07-2016 10:45\nƏdalətli sülhə aparan yol - müharibə; Düşmən aprel döyüşlərinin ağır psixoloji təsirindən çıxa bilmir; erməni ekspertdən öz xalqına xəbərdarlıq: “Gələn dəfə itkilərimiz daha çox olacaq”; azərbaycanlı ekspertlər: “Ermənilərin narahatlığı boşuna deyil, vəziyyət hər an nəzarətdən çıxa bilər, çünki...”\nLavrovun İrəvandakı toplantıdan sonra Bakıya gəlməsini “Yeni Müsavat”a şərh edən ekspertin dediyinə görə, bu, ondan xəbər verir ki, Kreml münaqişənin həllində mümkün qədər tərəfsiz görünmək istəyir: “Böyük ehtimalla, Lavrov İrəvan və Bakıda ümumi fikir mübadiləsini davam etdirəcək. Moskvanın əsas məqsədi təmasları çoxaltmaqla iyul və avqust aylarında cəbhə bölgəsində toqquşma ehtimalını ortadan qaldırmaqdır. Prezidentlərin gələcək görüşlərinin Fransa və ABŞ-da keçirilməsi məlumatlarının yayılması isə ondan xəbər verir ki, bu iki həmsədr ölkə təşəbbüskarlıqda Rusiyadan geri qalmaq istəmirlər. Ancaq təəssüf ki, ABŞ və Fransanın münaqişənin həllində Rusiya qədər təsir imkanları yoxdur və bunun günahı onların özlərindədir. Çünki Qərb bu illərdə Rusiyaya Cənubi Qafqazda fəal olmağa imkan yaratdı. Əgər Dağlıq Qarabağ münaqişəsinin həlli ilə məşğul olmalı ölkə - ATƏT-in hazırkı sədri Almaniyanın kansleri Angela Merkel deyirsə ki, Dağlıq Qarabağ münaqişəsinin həllində Rusiya böyük imkanlara malikdir, belə olan halda Qərb dövlətlərinin vasitəçilik təşəbbüslərinin sadəcə imitasiya xarakterindən başqa bir şey olmadığı aydınlaşar”.\n“Şəxsən mən hesab edirəm ki, böyük ehtimalla Azərbaycan yenə hücum edəcək, ola bilsin daha kiçik miqyasda və daha az intensivliklə, ancaq istənilən halda problemin hərbi yolla həllini tapmağa çalışacaq”. Virtualaz.org xəbər verir ki, belə rəylə İrəvandakı Regional Araşdırmalar Mərkəzinin direktoru Riçard Kirakosyan 1in.am saytına Dağlıq Qarabağ münaqişəsi ətrafında son hadisələri və danışıqları şərh edərkən deyib.\n“Ehtimal ki, Azərbaycanın hücumu yaxın aylarda olacaq, bunu çəkindirmə mexanizmlərinin qıtlığı nümayiş etdirir, yəni Azərbaycanı hücumdan çəkindirən heç nə yoxdur. Rusiya, ABŞ və Fransa kimi güclü dövlətlərin həmsədrlik etməsinə baxmayaraq, Minsk Qrupunun imkanları məhduddur, onların münaqişənin özünə və münaqişə tərəflərinə çox az təsir rıçaqları var” - erməni ekspert deyib.\n“Bu saziş Ermənistanı zəiflədir. Azərbaycanın böyük aviasiyası var, ancaq apreldəki 4 günlük müharibə zamanı istifadə etmədi. Çünki bizim güclü havadan müdafiə sistemimiz var. Qarşıya vəzifə qoyulub ki, bizim bir daha HHM sistemimiz olmasın, artıq Qarabağın da özünün HHM sistemi yoxdur. Azərbaycan gələn dəfə müharibədə aviasiyadan istifadə edəcək və bu da bizim itkilərimizin sayını artıracaq” - Papyan İrəvanda keçirdiyi mətbuat konfransında deyib.


Şaftalı suyunun FAYDALARI - Hürriyyət\n17:25 - 06 İyul, 2018\nŞaftalı şirəsi göz sağlamlığını qorumasında da xüsusi rol oynayır. Çünki, onun tərkibi gözlər üçün faydalı olan beta karoten və karotenoid baxımından zəngindir. O, həm kataraktanın qarşısını alır, həm də yaşla meydana gələn göz zəifliyini aradan qaldırır.\nŞaftalı xolesterinin səbəb olduğu hipertoniya, diabet kimi xroniki problemlərin yaranmasına mane olur. Damarları təmizləyərək ürək sağlamlığını qoruyur. \_\_Publika.az\nƏvvəlki məqaləİsti çörək, qarpız və pendir … – Niyə yemək olmaz? – ARAŞDIRMA\nNövbəti məqalədəQara üzümün FAYDALARI


Lg l70 telefon satisi Bakida\nLg l70 telefon\nElan nömrəsi: 173547\nLg l70 dual. Telefon yeni kimidir. Üstündə ən xırda cızıq, nöqtə belə yoxdur. Alınan gündən kabro və antiudarla çox səliqəli işlədilib. Heç bir problemi yoxdur heç vaxt təmirdə olmayıb. Alınandan bataryasında xırda boşluq var maraqlanan olsa ətraflı başa salaram böyük problem deyil işləməyinə maneçilik yaratmır. Qutusu, kabrosu, üstündə gələn original adaptor və nauşniki var. Dosta qardaşa qismət olası maldır. Real alıcıya endirim olacaq ancaq ciddi maraqlananlar narahat etsin bu nömrənin whatsapp-ına da yaza bilərsiz\nBaxılıb: 211 , Tarix: 15.11.2017 Göndər\nLG madeli satlram\nLG staylus 3\nLD K8 2017\nLG Q6 madeli\nev satilir paltaryuyan ustasi ünvan az elanlar lalafon.az mebel paltaryuyan ustasi salon kredit telefonlar ilkin odenissiz kombi ustasi kondisioner ustasi samsung a3 2016 samsung galaxy a7 2016 teze qiymeti samsung galaxy a3 2016 islenmis surucu telfonlar tezbazar.az


19 Oktyabr 2020 16:04\nBu fikirləri Publikaz.az-a açıqlamasında politoloq İlqar Vəlizadə deyib.\n“Bu cür xəbərləri paylaşan sosial şəbəkə istifadəçilərinin böyük qismi bilərəkdən Ermənistana işləmir. Fikirləşirlər ki, yaxşı şey edirlər. Amma nəticə etibarilə düşmənin dəyirmanına su tökməkdir. Ondan başqa, bizim hərbçilərin, ölənlərin şəkilləri sosial şəbəkələrdə yerləşdirilir. Dəfələrlə deyilib ki, onu etmək olmaz”, - politoloq diqqətə çatdırıb.


Bunlar pəhrizi pozmur » Qadınla.Com - Qadınlar Birİncidir!\nQarğıdalı və ya pirinç: İstədiyiniz hər yerdə seçim edə bilərisiniz. Məsələn, ofisdə ya da kinoda ola bilər. Qurudulmuş meyvə və yemişdən ibarət olan taxıllı bitkilər: Şokolad seçimi yerinə qurudulmuş meyvə və yemişdən ibarət olan taxıllı bitkiləri seçim edə bilərsiniz\nSüzmə qatıq: Sıx konsistensiyada olduğu üçün doyumluq hissini təmin edər. Qatığınızı 1 boşqab meyvə ilə dadlandıra bilərsiniz (1 boşqab meyvənin tennis topu qədər böyüklüyə sahib olması lazımdır). loading... 100


Mobil telefon, avtomobilin sükanı və çantadakı qələm - Təhlükəli üçlük - "Qafqaz Xəbər" qəzeti - qafqazxeber.az\nRusiyalı tibb mütəxəssisi ən çirkli əşyaların reytinqini açıqlayıb. Sən demə, ən çox çirkli hesab olunan şeylər pul, mobil telefon, avtomobilin sükanı və çantadakı qələmdir.\n“Qafqaz Xəbər” qəzeti Sputnik Azərbaycan-a istinadla xəbər verir ki, bu barədə Moskva poliklinikalarından birinin şöbə müdiri Vasili Frolov apardığı tədqiqatların nəticələri barədə məlumat verərkən danışıb.\n“Həmçinin, ən çox mikrob daşıyıcısı olan əşyaların top onluğuna liftin düyməsi, bankomatların klaviaturası, supermarketdəki arabaların tutacaqları, ictimai yerlərdəki qapıların dəstəyi, televizor pultları və qab yumaq üçün olan süngərlər daxildir” – deyə tibb mütəxəssisi bildirib.\nOnun sözlərinə görə, mənzillərdə ən təhlükəli əşyalar xalçalar, divan örtükləri və qoltuqları, plitə və ventilyasiyalar, mətbəx şkafları, vanna və duş kabinetləridir.\nFrolov vurğulayıb ki, ictimai yerlərdə sözügedən əşyalara toxunduqdan sonra mütləq əlləri sabunla yumaq lazımdır: “Bu, qorxunc mikrobların törədə biləcəyi hər hansı xəstəlikdən sığortalanmağın ən yaxşı yoludur”.


Dekabrın 6-da Port Baku Mall-da Gingerbread City sərgisi açıldı - VİDEO\nDekabrın 6-da Port Baku Mall-da Gingerbread City sərgisi açıldı - VİDEO\nPort Baku Mall-un birinci mərtəbəsində un məmulatlarından hazırlanmış şirin zəncəfilli şəhərcik təqdim olundu.\nŞəhərcikdə Bakının əsas görməli yerlərinin miniatür versiyaları, o cümlədən, Heydər Əliyev Mərkəzi, Qoşa Qala qapısı, Flame Towers, Qız qalası, Şeytan çarxı, Teleqüllə, Xalça Muzeyi, həmçinin kiçik evlər, karusel və hətta ədvalı xəmirdən hazırlanmış təyyarə və gəmi də yer aldı.\nŞirniyyat inşaat sənayesi şəhərcikdə qənnadı məmulatlarından hazırlanmış "Gingerbread insanlar"ın Yeni il alış-verişi etmələri üçün işıqlı oyuncaq mağazaları və kiçik şirniyyat dükanlarına qədər real sosial infrastrukturu yaradıb. Şirniyyat şəhərciyinin əsas arxitektoru isə Rəşad Ələkbərov idi.\nŞəhərçikdə 80 ev, 77 marsipandan şam ağacı, 43 pryanik şam ağacı və 17 bayram xizəyi yerləşdirilib, küçələrdə isə yüzlərlə qənnadı məmulatlarından hazırlanmış insanlar gəzişir – şəhərciyin inşasında 50 kq un və 10 kq şəkərdən hazırlanmış 100 kq xəmir istifadə olunub. Bir ay ərzində Le Plaisir-in on şirniyyatçısı yorulmadan işləyib və pryanikləri bəzəyiblər, sobalar isə soyumağa çatdırmırdı. Ədvalı şəhərciyin tərtibatına 200 kq marsipan, çoxlu şokolad, makarun, şirə, marmelad və rəngbərəng M&Ms konfetləri istifadə olunub.\nGingerbread City sərgisinin rəsmi açılışı 6 dekabrda baş tutdu. Sərgidə sponsorlar və Nargis nəşriyyat evinin dostları iştirak etmişdilər. Dadlı miniatürlərin hazırlanma prosesini time-lapse formatlı videoda görmək olardı. Sərgi yanvarın 13-nə qədər açıq olacaq, səhər saat 10-dan axşam saat 10-a qədər onu ziyarət etmək mümkündür.\nGiriş sərbəstdir. Şəkərli küçələrin fotolarını sərbəst olaraq çəkib sosial şəbəkələrdə #nargisgingerbreadcity həştəqi ilə paylaşa bilərsiniz, amma dişləmək üçün yaxınlaşmaq tövsiyə edilmir.\nEv alqı satqısı Dekabrın 6-da Port Baku Mall-da Gingerbread City sərgisi açılacaq “Black Star” “28 Mall”da pulsuz burgerlər paylayacaq – Bazar günü möhtəşəm açılış -VİDEO Heydər Əliyev Beynəlxalq Aeroportu növbəti dəfə postsovet məkanının ən yaxşı aeroportu seçilib "Bayram qatarı"na tələsin! Adını dəyişdi, rəqibi ilə birləşdi, 2 devalvasiyadan çıxdı... - BU GÜN 25 YAŞINI QEYD EDİR\nТеги: Port Baku Mall Gingerbread City sərgi


I-IV qruplar üzrə 70 min abituriyent ərizələrini təsdiqləyib - Report.az\nI-IV qruplar üzrə 70 min abituriyent ərizələrini təsdiqləyib\n26 Aprel, 2016 08:23\nBakı. 26 aprel. REPORT.AZ/ 2016-2017- ci tədris ili üçün I-IV qruplar üzrə ali təhsil müəssisələrinə qəbul imtahanlarında iştirak etmək üçün ərizə qəbulunun başa çatmasına 3 gün qalır. Tələbə Qəbulu üzrə Dövlət Komissiyasının (TQDK) mətbuat xidmətindən "Report"a verilən xəbərə görə, elektron ərizə qəbulu aprelin 28-i saat 23:59-dək davam edəcək.\nHazırda elektron ərizə dolduranların sayı 73 033, ərizələrini təsdiq edənlərin sayı isə 68 983 nəfərdir.\nXatırladırıq ki, abituriyentlər TQDK-nın müvafiq internet səhifəsinə (I-IV qruplar üzrə eservices.tqdk.gov.az/erizebak/qrup1_4) daxil olub, şəxsiyyəti təsdiq edən sənəddən və TQDK-nın virtual ödəmə kartından istifadə etməklə “Abituriyentin elektron ərizəsi” formasını doldururlar. Virtual ödəmə kartını internet ödəmə xidmətləri vasitəsi ilə və ya 7725 nömrəsinə boş SMS göndərməklə əldə etmək olar. “Abituriyentin elektron ərizəsi” forması doldurduqdan sonra ərizələrinin təsdiqini təmin etməlidirlər.\nÜmumi təhsil müəssisələrini cari ildə bitirən abituriyentlər, ümumi təhsil müəssisələrini 2011/2012-ci, 2012/2013-cü, 2013/2014-cü və 2014/2015-ci tədris illərində bitirən qız abituriyentlər, ilk peşə-ixtisas təhsili müəssisələrini 2012/2013-cü və ondan sonrakı tədris illərində bitirən qız abituriyentlər, 2011/2012-ci və ondan sonrakı tədris illərində Azərbaycanın ali təhsil müəssisələrinin bakalavriat səviyyəsinə və tam orta təhsil bazasında orta ixtisas təhsili müəssisələrinə qəbul olmaq üçün ərizə verib onu təsdiq etdirmiş qız abituriyentlər elektron ərizələrini Sənəd Qəbulu Komissiyalarına (SQK) müraciət etmədən özləri təsdiq edirlər.\nDigər abituriyentlər tələb olunan sənədləri təqdim etməklə elektron ərizələrini müvafiq SQK-larda təsdiq etdirirlər. SQK-lar hər gün (şənbə, bazar və bayram günləri istisna olmaqla) saat 9-dan 17-dək fəaliyyət göstərirlər.


Anomal hava şəraiti davam\n11:10 22 Aprel 2013 Oxunub : 348\nSinoptiklərin fikrincə, havanın uzunmüddətli tutqun olması aprel ayı üçün səciyyəvi deyil.\nEkologiya və Təbii Sərvətlər Nazirliyinin Milli Hidrometeorologiya Departamentindən AzVision.az-a verilən məlumata görə, aprelin 23-də Bakı və Abşeron yarımadasında tutqun hava şəraiti üstünlük təşkil edəcək, əsasən gecə və axşam bəzi yerlərdə qısamüddətli yağış yağacağı gözlənilir.\nAprelin 23-24-də Bakıda və Abşeron yarımadasında daha çox tutqun hava şəraiti hökm sürəcək. Aprelin 23-də paytaxtda qısamüddətli yağış yağacaq, mülayim külək əsəcək. Aprelin 24-də külək nisbətən artacaq.\nBakıda aprelin 23-də havanın temperaturu gecə 5-9, gündüz 11-16 dərəcə isti olacaq. Bu isə çoxillik normadan 1-2 dərəcə aşağıdır.\nRayonlarda aprelin 23-də arabir yağıntı olacağı gözlənilir. Havanın temperaturunun gecə 5-10, gündüz 10-15 dərəcə isti, dağlıq ərazilərdə sulu qar yağacaq. Aprelin 24-dən əsasən qərb rayonlarından başlayaraq yağıntı kəsəcək.


Müsəlman kommunistlər susmağa üstünlük verirdilər\nNəriman Nərimanov: “Əgər Azərbaycan müsəlman kommunistlərinin əksəriyyəti millətçilik əhval-ruhiyyəsində olsaydı, inanın ki, Ermənistan Zəngəzuru ala bilməzdi, Gürcüstana müftə neft verilməzdi”\nZəngəzurda 123 min 95 nəfər azərbaycanlı, 99 min 257 nəfər erməninin yaşamasına baxmayaraq, 1920-ci il noyabrın 30-da Zəngəzur qəzasının qərb hissəsi Ermənistana verildi. Nərimanov sonradan bu ağrını ifadə etməyə məcbur oldu: “Əgər Azərbaycan müsəlman kommunistlərinin əksəriyyəti millətçilik əhval-ruhiyyəsində olsaydı, inanın ki, Ermənistan Zəngəzuru ala bilməzdi, Gürcüstana müftə neft verilməzdi”.\nSonrakı dövrlərdə isə Zəngəzurdan azərbaycanlıların deportasiya edilməsi siyasəti daha da genişləndirildi. Həmin ərazinin verilməsi nəticəsində Azərbaycanın Naxçıvan bölgəsi ilə, Türkiyənin isə türk dünyası ilə quru əlaqəsi kəsildi. Yuxarıda qeyd etdiyim kimi ermənilər Naxçıvanı da öz ərazilərinə birləşdirmək niyyətində idilər. Hətta, bu onlara vəd də edilmişdi. Lakin onların bu niyyətləri baş tutmadı. 1921-ci il martın 16-da imzalanmış Rusiya –Türkiyə müqaviləsinin üçüncü maddəsi ilə Naxçıvanın ərazisi və statusu müəyyənləşdirildi. Həmin il oktyabrın 13-də bir tərəfdən Azərbaycan SSR, Ermənistan SSR və Gürcüstan SSR, digər tərəfdən isə Türkiyə arasında Karsda Rusiya Sovet Federativ Sosialist Respublikasının vasitəçiliyi ilə müqavilə imzalandı. Müqavilənin 5-ci maddəsində deyilir: «Naxçıvan vilayəti Azərbaycanın himayəsi altında muxtar ərazi təşkil edir” . Müqaviləyə üçüncü əlavədə Naxçıvanın sərhədləri müəyyənləşdirildi.\nBundan əvvəl, 1921-ci iyulun 5-də RK (b) P MK Qafqaz bürosu plenumunun iclasında Qarabağ məsələsi müzakirə edilib. Azərbaycanlılarla ermənilər arasında milli sülhün zəruriliyi, yuxarı və aran Qarabağın Azərbaycan ilə iqtisadi əlaqəsi, daimi əlaqəsi nəzərə alınaraq Dağlıq Qarabağ Azərbaycanın tərkibində saxlanıldı. Ona inzibati mərkəzi Şuşa olmaqla geniş muxtariyyət vermək qərara alındı. Azərbaycanın Qarabağ bölgəsinin dağlıq hissəsinə XIX əsrdə köçürülən ermənilərə 1923-cü il iyulun 7-də muxtar vilayət statusu verildi. Ermənistanda tarixi ərazilərində yaşayan azərbaycanlılara isə muxtariyyət verilmədi. Bu hadisə təkcə Azərbaycanın inzibati-ərazi bölgüsünün pozulması deyil, həm də ermənilərin ölkəmizə qarşı gələcək ərazi iddiaları üçün bir vasitə oldu. Ərazi iddiaları Azərbaycanın 1922-ci il martın 12-dən 1936-cı il dekabrın 5-dək Zaqafqaziya Sovet Federativ Sosialist Respublikasının tərkibinə daxil oldğu müddətdə də davam etdi. Qazax qəzasının xeyli hissəsi, Cəbrayıl qəzasının və Naxçıvan Muxtar Sovet Sosialist Respublikasının bir sıra kəndləri Ermənistanın tərkibinə qatıldı. Beləliklə, 1918-1920-ci illərdə Azərbaycanın 113895, 97 kv.km ərazisindən sovet dövründə yalnız 86,6 min kv.km qaldı. Azərbaycan hökuməti güzəştə getdikcə ermənilər daha da şirnikləşir, yeni-yeni ərazilərin Ermənistana verilməsi işini davam etdirirdilər.\nBu iddialar İkinci Dünya Müharibəsindən sonra daha da intensivləşdi. 1945-ci ildə erməni dairələri Dağlıq Qarabağın Ermənistana birləşdirilməsi barədə əsassız iddialar irəli sürdülər. Ermənistan K(b)P MK katibi Q.Arutunov 1945-ci ilin noyabr ayında Stalinə məktubla müraciət etdi. Məktubda yazırdı ki, Dağlıq Qarabağ Muxtar Vilayəti 1923-cü ildən Azərbaycan SSR-in tərkibinə daxildir və Ermənistan ərazisinə bitişikdir. “Vilayətin əhalisinin 153 min nəfərindən 137 min nəfəri ermənidir və Dağlıq Qarabağın kənd təsərrüfatı Ermənistanın dağlıq hissəsi ilə eynidir. Onun Ermənistanın tərkibinə daxil edilməsi inkişafına kömək edər və təsərrüfata rəhbərliyi yaxşılaşdırardı”.\nQ.Arutunov Dağlıq Qarabağın Ermənistan SSR tərkibinə Qarabağ vilayəti kimi daxil edilməsi təklifini irəli sürürdü. Q.Arutunovun müraciəti əks olunan məktubu ÜK(b)P MK katibi Georgi Malenkov 1945-ci il noyabrın 28-də Azərbaycan KP (b) MK katibi Mircəfər Bağırova göndərdi və bu təklif haqqında fikrini bildirməsini istədi. M.Bağırovun 1945-ci il dekabrın 10-da verdiyi 5 səhifədən ibarət olan cavabında Q.Arutunovun əsassız iddialarını qətiyyətlə rədd edərək yazırdı ki, Dağlıq Qarabaq Muxtar Vilayəti heç bir zaman Ermənistan SSR ərazisi ilə bitişik olmayıb və bitişik deyildir. Sovet hakimiyyəti dövründə Azərbaycanda, Dağlıq Qarabağda vilayətin təsərrüfat-siyasi və mədəni inkişaf üzrə möhtəşəm işlər görüldüyünü faktlarla mərkəzi rəhbərliyin diqqətinə çatdırıldı. Məktubda M.Bağırov Şuşa istisna olmaqla Dağlıq Qarabağın Ermənistana verilməsinə etiraz etmirdi. Bununla belə, məsələyə baxmaq üçün komissiya yaradılmasını və DQMV-nin Ermənistan SSR tərkibinə daxil edilməsi məsələsi müzakirə olunarkən Azərbaycan Respublikası ilə sərhədə bitişik və əhalisi əsasən azərbaycanlılardan ibarət olan Ermənistan SSR-in Əzizbəyov, Vedi və Qarabağlar rayonlarının Azərbaycan SSR tərkibinə daxil edilməsi məsələsinə də baxılmasını ÜK(b)P MK-nın diqqətinə çatdırır, mədəni və iqtisadi cəhətdən son dərəcə geri qalmış həmin rayonların Azərbaycana verilməsinin əhaliyə maddi-məişət və mədəni-siyasi xidmət göstərilməsinə imkan verəcəyini yazırdı.\nSovet rəhbərliyi məsələyə baxaraq əsassız erməni iddialarını rədd etdi. Buna baxmayaraq, erməni dairələrinin başqa istəklərini yerinə yetirildi. 1946-cı ildə 40 kv. km meşə sahəsi, Tovuz rayonu ərazisindən 7,6 kv.km ərazi, Qazax rayonundan bir hissə Ermənistana verildi.. Bundan sonra Azərbaycandan Dağlıq Qarabağı ala bilməyən Ermənistan rəhbərliyi xarici ölkələrdən ermənilərin repatriasiyası məsələsini sovet hökuməti qarşısında qaldırdı. Sovet rəhbərliyi isə həmin təklifi bəyəndi.\nXatırladaq ki,. hələ 1943-cü il noyabrın 28-dən dekabrın 1-dək SSRİ, ABŞ və İngiltərənin iştirakı ilə Tehranda keçirilən konfransda Sovet-İran məsələsi müzakirə edilərkən ermənilərlə bağlı məsələyə toxunulub. Belə ki, gələcəkdə «Böyük Ermənistan» dövləti yaratmaq arzusunda olan ermənilər konfrans zamanı SSRİ xarici işlər naziri V.Molotova müraciət edərək İranda yaşayan ermənilərin SSRİ-yə köçürülməsini xahiş ediblər. V.Molotov İ.Stalinin razılığını aldıqdan sonra İranda yaşayan ermənilərin Ermənistan SSR-ə köçürülməsinə icazə verilib. 1946-cı il oktyabrın 19-da SSRİ Ali Soveti Rəyasət Heyəti xarici ölkələrdə yaşayan ermənilərin Ermənistan SSR ərazisinə köçürülməsi haqqında qərar qəbul edib. Ancaq repatriasiya edilən ermənilərin yerləşdirilməsi üçün Ermənistanda lazımi şərait mövcud deyildi. Məsələnin real həlli Ermənistanda yaşayan azərbaycanlı əhalinin bir hissəsinin Azərbaycana köçürülməsində görüldü. Bu, suvarılan torpaqların və pambıqçılıq rayonlarında fəhlə qüvvəsinə ehtiyac yarandığı ilə əlaqələndirildi. SSRİ Nazirlər Sovetinin xüsusi qərarına əsasən, 1948-1953-cü illərdə azərbaycanlıların tarixi torpaqlarından, xüsusilə də İrəvan və onun ətraf rayonlarından kütləvi şəkildə deportasiya olunması nəticəsində 130 minə yaxın soydaşımız zorakılıqla Azərbaycanın aran rayonlarına köçürüldü, onların evlərinə isə xaricdən gələn ermənilər (100 mindən artıq) yerləşdirildi. Deportasiya olunan azərbaycanlıların bir hissəsinin Dağlıq Qarabağ Muxtar Vilayəti ərazisində yerləşdirilməsi isə baş tutmadı. Azərbaycan Respublika Təhlükəsizlik Nazirliyinin rəhbəri Yemelyanovun hazırlayıb M.Bağırova təqdim etdiyi rəsmi arayışda deportasiya olunan azərbaycanlıların ermənilər tərəfındən sıxışdırılmaları barədə kollektiv imza ilə göndərdikləri məktub və ərizələri «millətçilik», «siyasi təxribat» kimi xarakterizə edilirdi. Bunlara isə M.Bağrov inanırdı. Aparılan siyasət nəticəsindədə isə XX əsrin ortalarından başlayaraq ermənilər sayca Dağlıq Qarabağda üstünlük təşkil etməyə başladılar.\nSonrakı illərdə də ermənilərin Cənubi Qafqaza gətirilməsi işi davam etdirildi. Məsələn, Ermənistana 1961-ci ilin ortaları üçün 200 min, 1962-1973-cü illərdə isə 26 min 100 nəfərdən çox erməni gətirildi. Onların bəziləri Dağlıq Qarabağa köçdülər. Azərbaycanlıların Dağlıq Qarabağ Muxtar Vilayətinə qeydiyyata alınmasında hər cür problemlər yaradılsa da, xaricdən gələn ermənilərin orada qeydiyyata düşməsində problem olmurdu.\n8 Dekabr 2016 [18:18]


REKORD.AZ | İDMAN - XƏBƏR SAYTI Bakı qran-prisinin iştirakçıları mətbuat konfransı keçirdilər...\nBakı qran-prisinin iştirakçıları mətbuat konfransı keçirdilər\nTarix: 17.06.16 00:06 Yazar: Oxunub: 275 dəfə\nFormula 1 üzrə Bakıda keçiriləcək Avropa qran-prisinin iştirakçıları mətbuat konfransı keçiriblər.\nRekord.az xəbər verir ki, konfransda pilotlar– Karlos Saynz (Toro Rosso), Niko Hulkenberq (Force India), Rio Haryanto (Manor), Valteri Bottas (Williams), Fernando Alonso (McLaren) və Sebastian Fettel (Ferrari) iştirak ediblər\nSUAL: Fernando, siz daha əvvəl Bakıda bu yarışın elçisi kimi olubsuz. O vaxtdan bəri nə dəyişib?\nFernando Alonso: Düzü, o vaxtdan bu yana bir sıra dəyişikliklər olub. Artıq trek hazırdır və həmçinin bütün qarajlar, Pit Yolu, tribunalar. Eyni zamanda hava da dəyişib! Mart ayında hava olduqca soyuq idi və yaxşı xatırlayıram o vaxtı mən trekdə gəzərkən iki jaket geymişdim. İndi isə hava olduca istidir və küləklidir. Yarış bu baxımdan fərqli olacaq. Hesab edirəm ki, indiyədək möhtəşəm iş görülüb. Yarış üçün hər şey hazırdır. Bununla yanaşı azarkeşlər Formula 1 haqqında çox məlumatlıdırlar və onlar da yarışa yaxşı hazırlaşıblar, bazar günkü yarışı səbrsizliklə gözləyirlər. Möhtəşəm yarış üçün hər şey hazırdır.\nSUAL: Səncə, dizayn baxımından trekin hansı hissəsi daha maraqlıdır?\nF.A.: Biz bir neçə məqamı boliddə olarkən kəşf edəcəyik. Trekdə piyada yürüş etmək hər zaman fərqli olub, elə həmçinin simulyatorda sürmək də. Baxaq görək necə olur. Trekin yoxuş yuxarı olan ən dar hissəsi 8, 9 və 10-cü döngələri əhatə edir və burada yarış olduqca maraqlı keçəcək və biz bu hissədə bolidin imkanlarını necə maksimallaşdırmağın yollarını axtaracağıq. Bu trekdə unikal məqam böyük uzunluğa malik sürətlənmə xəttidir ki, burada sürət çox yüksək həddə olacaq və şəhər treklərində belə sürət nadir hallarda müşahidə olunur. Biz 16-cı döngədən 1-ci döngəyə qədər olan hissədə sürətlənməyin mümkünlüyünü yoxlayacağıq və ya sürəti daha çox 19-20-ci döngələrdə artırmağa çalışacağıq. Ümumiyyətlə trek olduqca maraqlıdır və sürətlənmə xəttinin çox uzun olması bəzi komandalar üçün nisbətən daha çox çətinliyə səbəb olacaq, bəlkə bizim üçün də. Mart ayında buraya gəldiyimdə bəzi düzəlişlər etməliydim, ancaq bu belədir və biz yarışıb görəcəyik.\nSUAL: Təşəkkürlər. Niko, Monako və Monreal Qran Prilərində ardıcıl olaraq xal qazandınız. Bu uğurunuzu Bakıda da davam etdirəcəyəinizi gözləyə bilərikmi?\nN.H.: Bəli, mən buna ümid edirəm. Doğrusu, trek yenidir və bizim bu treklə bağlı heç bir təcrübəmiz yoxdur. Burada hər kəs sıfırdan başlayacaq və bu da çox böyük maraq doğurur. Trek olduqca həyəcanlı görünür. Düşünürəm ki, Barselona Qran Prisindən bu yana böyük irəliləyişə imza atmışıq və bu da bizim yarışımıza təsirsiz ötüşməyib. O vaxtdan etibarən hər trekdə xal qazanmış pilotlardan biri olmaq əlbəttə məni daha inamlı edir.\nSUAL: Siz dediniz ki, hər kəs sıfırdan başlayacaq. Bir-iki sözlə pilotların bu kimi yeni yarışlara necə hazırlaşdığını ifadə edə bilərsinizmi? Sabah trekin ilk dövrələrində simulyatorlara nə dərəcədə istinad edəcəksiniz?\nN.H.: Məncə bu, komandadan komandaya dəyişən amildir. Bəzi komandaların simulyatoru var və onlar trekə əvvəlcədən bələd olurlar. Ancaq bu bizdə olmadığı üçün, biz həqiqətən sıfırdan başlamalıyıq. İlk dövrələr treki kəşf etmək, sürət həddini müəyyənləşdirmək baxımından çox əhəmiyyətlidir. Simulyatorlara istinad etmək bəzən yaxşıdır, bəzən isə bu heç də yaxşı fikir deyil. Çünki onsuz da sonda hər kəs real trekdə mübarizə aparıb, real təcrübə qazanacaq.\nSUAL: Təşəkkürlər Karlos. Keçən həftə Kanada Qran Prisində yarışı 20-ci olaraq tamamladınız. Bu nəticə siz nə qədər qane etdi?\nC.S.: Şənbə günü baş verən hadisədən sonra yaranmış məyusluqdan sonra bu nəticə mənim üçün kifayət edici oldu. Bərpa olmaq və yenidən 20-ci olaraq yarışı tamamlamaq nəinki mənim üçün, elə komanda üçün də bir nailiyyət idi. Monako Qran Prisinin bazar günündə qarajda yaranmış bəzi probləmlər bizə çətinlik yaratdı. Üstəlik Kanadada iştirak etmək üçün bu çətinliyin öhdəsindən tez bir zamanda gəlməli və yarışa yaxşı formada uğurlu strategiya ilə qayıtmalı idik. Bizi izləyən Force İndia komandasının pilotları ilə aramızdakı xal fərqini çoxaltmağımız isə böyük uğur idi. Biz çox çalışmalı və bunu olduğu kimi saxlamalıyıq.\nSUAL: Digər komandalar bir dəqiqə içərisində mühərrikləri yeniləyə bildiyi halda, hər şeyi olduğu kimi saxlamaq nə qədər çətindir? Toro Rossonun hazırki rəqabətliliyini köhnə Ferrari mühərriki ilə müqayisədə necə dəyərləndirirsiniz?\nC.S.: Bunu cavab vermək bir qədər çətin olacaq. Siz artıq bilirsiniz… Məsələn, Avstraliyada biz sıralanma turunda beşinci və yeddinci ola bildik. Kanada və ya Azərbaycan kimi yerlərdə isə biz sıralanma turunun 3-cü mərhələsində iştirak etmək üçün çalışacağıq. Avstraliya Qran Prisindən bəri çox yeniləmələr etməsək də, komandanın güclü səyi nəticəsində, çox da geriləmədik. İndi biz hələ də oyundayıq və Konstruktorlar yarışında beşinci yer uğrunda Avstraliya Qran Prisində çıxış etdiyimiz bolidlə mübarizə aparırıq. Force İndia və McLaren komandalarının etdiyi yeniləmələri və həmçinin bizim yeniləmə etmədiyimizi nəzərə alsaq bu böyük bir nailiyyət sayıla bilər.\nSUAL: Çox sağolun, Sebastian. Gözlədiyiniz üçün təşəkkürlər. Bildiyiniz kimi, bu dənizkənarında yerləşən bir trekdir və çox güman ki, ətrafda çoxlu qağayılar olacaq. Düşünürsünüz ki, bu yarışa təsir edəcək?\nS.V.: Texniki olaraq, bu dəniz deyil, göldür. Bu haqda bir az oxumuşam. Xəzər dənizinin dünyada ən böyük göl olduğunu hələ illər öncə bilirdim. Belə ki, biz heç bir qağayı təhlükəsindən qorxmamalıyıq. Əlbəttə, orada bir neçəsi olacaq, amma mən ümidvaram ki, onlar bolidin hərəkətinə heç bir maneə törətməyəcəklər.\nSUAL: (Livio Oricchio – globoesporte.com) Sual bütün pilotlaradır. 12-ci az meylli döngə ilə 15-ci çox meyilli döngə arasında meyilliyi az olan 13 və 14-cü döngələr var. Uzun düz xətt kimi görünür və trekin hər iki tərəfində də divar var: prinsipcə oval formasındadır, ancaq düz xəttli trekdir. Buna münasibətiniz necədir?\nK.S.: Simulyatorda başa vurduğum dövrələrə əsasən onu deyə bilərəm ki, uzun düz xətt kimi görünür, ancaq eyni zamanda bəzi yerlərdə qarşına divarlar da çıxır. Belə məqamda bolidin arxa tərəfində yerə sıxma qüvvəsi azalacaq və bunu ram etmək çətin olacaq. Lakin mənə görə maraqlı hissə bu iki az meyilli döngədən sonra gəlir. Burada çox yaxşı yoxuşlar qarşılaşırsan, belə ki, əyləcə basırsan və dönürsən, və bundan sonra sürətlənmək üçün çox uzun hissə yoxdur. Simulyatorda o hissə olduqca aldadıcı görünür və ümid edirəm ki, bu sabah da belə olar və həmin döngə xeyli çətinlik törədəcək. Ən sonda nə qədər çox çətinliklə üzləşsən, bu bir o qədər də sürücü üçün daha çox həyəcanvericidir və eynilə sürücü xətalarına da yol aça bilər. Hesab edirəm ki, bizi çox həyəcanverici sıralanma turu və yarış mərhələsi gözləyir. Bu məqam həqiqətən də trekdə maraqlı yarışa səbəb olacaq.\nSebastian, bəs sən?\nS.F.: Yaxşı, yenə də mən nələrin yaşandığından çox nələrin qarşıdan gəldiyinə baxıram. Səkkizinci döngədən etibarən başlayan hissə bütövlükdə həyəcanverici görünür. Burada İçəri Şəhərin ətrafında hərəkət edirsən. Trekdə yürüş edərkən həmin yoxuşlu hissədən də keçdim. Yuxarıya doğru çıxırsan və 10-11-ci döngələrdə kor apeks yaranır. Bu bizə çətinlik törədəcək. Bundan sonra sizin qeyd etdiyiniz yüksək sürətlə hərəkətə imkan verən az meyilli döngələr gəlir. Təhlükəsizlik standartları baxımından hesab edirəm ki, nə etmək lazımsa hamısı həyata keçirilib. Mən çox şadam ki, divar trekə daha yaxındır, nəyin ki, sürətlənirsən sonra onun arxasınca təhlükəsizlik üçün bəzi şinlərlə qarşılaşırsan və ya irəlidə səni başqa nəsə gözləyir. Üstəlik orada təhlükəsiz divarı var və o, təhlükəsizliyi yaxşı təmin edir, Braziliyadakı trekdə olduğu kimi. Bu baxımdan hesab edirəm ki, bu yaxşı məqamdır. İçəri Şəhərin ətrafı boyunca davam edən hissə həm də görünüş baxımından cazibədardır. Ümid edirəm ki, yarış zamanı da eyni hissi yaşayaram.


Ruslan Abışov: Məncə, bunu bacararam – MÜSAHİBƏ\n16:45 17 Dekabr 2017\nMilli komandamızın müdafiəçisi və “Neftçi”nin kapitanı Ruslan Abışovun apasport.az saytına müsahibəsi.\n- Artıq Azərbaycan Premyer Liqasında ilk yarıya yekun vurulub. Birinci dövrə “Neftçi” üçün necə keçdi?\n- Əvvəlcə yaxşı başlamasaq da, sonradan nisbətən toparlana bildik. Doğrudur, indi də istədiyimiz, layiq olduğumuz yerdə deyilik, amma hər halda müəyyən dərəcədə irəliləyiş oldu. Əsas hədəfimiz ilk 4-lükdə qərarlaşmaq idi, buna nail olmasaq da, düşünürəm ki, sonluğu uğurlu saymaq olar.\n- Tərlan Əhmədovun gəlişindən sonra nə dəyişdi “Neftçi”də?\n- Kənardan baxanlar da görür ki, həm oyun, həm futbolçuların özünəinamı baxımından komandada çox şey yaxşılığa doğru dəyişib. Hazırda komanda daha çox hücum futbolu oynayır. Məncə, qış fasiləsindən sonra hər şey daha yaxşı olacaq.\n- Ölkə Kubokunda yarımfinala yüksəldiniz. Çempionatda isə “ilk üçlük”dən 14 xal geri qalaraq 5-ci pillədə qərarlaşmısız. Fasilədən sonra “Neftçi”nin əsas hədəfi nə olacaq? Kuboku qazanmaq, yoxsa əsas diqqəti çempionata yönəldib daha çox irəliləmək?\n- Sözsüz ki, əsas hədəf Ölkə Kubokudur. Çünki mövsümü titulla başa vurmaq üçün ən qısa yol kubokdan keçir. Ancaq çempionatdan da əlimizi üzmürük. Çalışırıq ki, heç olmasa yekunda 3-cü pillədə qərarlaşa bilək. Qarşıda hələ çox oyunlar var, düşünürəm ki, hər iki istəyimizi reallaşdıra biləcəyik. Düzdü, bürünc medal “Neftçi” üçün uğur sayılmamalıdı, ancaq indiki halda medalçılar sırasında yer almaq çox önəmlidi.\n- Artıq “Neftçi”də müəyyən islahatlara start verilib. Gedən oyunçuların bəzilərinin adı mətbuata açıqlanıb. Komandanın kapitanı kimi nə düşünürsən? Daha çox hansı mövqelərdə dəyişikliklər edilməlidi?\n- O barədə baş məşqçi və klub rəhbərliyi artıq müəyyən planlar hazırlayıblar, uyğun mövqelər müəyyənləşdirilib və dəyişikliklər ediləcək. Amma sırf mənim fikrimi soruşursunuzsa, düşünürəm ki, hücum xəttinə yeni futbolçu dəvət olunmalıdı. Çünki əldə etdiymiz imkanları reallaşdırmaq baxımından müəyyən problemlərimiz var. Düzdü, qış fasiləsində yaxşı oyunçu tapmaq o qədər də asan deyil, ancaq rəhbərliyin və baş məşqçinin düzgün qərar verərək, lazımi oyunçuları komandaya gətirəcəyinə inanıram.\n- Qurban Qurbanovun gəlişi ilə milli komandada hansı dəyişiklilər olacaq?\n- Qurban müəllimi çoxdan tanıyıram. Futbola gəlişimdə, hazırkı səviyyədə yetişməyimdə onun əvəzsiz xidməti və köməyi olub. Azərbaycan futbolunu, oyunçuları yaxşı tanıyır, futbolçuların xarakterlərini bilir. Biz də dəvət aldığımız müddətdə çalışacağıq ki, futbolçu kimi ona əlimizdən gələn köməkliyi edək.\n- Robert Prosineçkinin vaxtında milliyə davamlı dəvət alsan da, oyunlarda iştirak etmirdin. Hazırda Rəşad Sadıqovdan sonra müdafiənin mərkəzində yaranmış boşluq var. Necə düşünürsən, Qurban müəllim şans versə, müdafiənin mərkəzindəki həmin boşluğu doldura biləcəksənmi?\n- Prosineçkinin vaxtında demək olar ki, bütün toplanışlara dəvət alsam da, əsas heyətdə meydana çıxa bilmirdim. Bu da mənə pis təsir edirdi. Qeyd etdiyiniz Rəşaddan yaranmış boşluğu doldurmaq təbii ki, çox çətin olacaq. Azərbaycan futbolunda Sadıqov kimi mərkəz müdafiəçisi çox az olub. Amma inanıram ki, əgər Qurban müəllim mənə şans versə, əlimdən gələnin daha artığını edib müdafiədəki çatışmazlığı doldurmağı bacararam. Yenidən əvvəlki kimi millidə mütəmadi oynamaq, komandama xidmət etmək istəyirəm.\n- Milli komandamızın AÇ-2020-də iştirak ehtimalı bundan əvvəlki digər böyük turnirlərlə müqayisədə indi daha çoxdu. Millətlər Liqasını nəzərə alsaq, düşünmək olar ki, qitə birinciliyi indi bizə daha yaxındı. Əgər komandamız yarışın final mərhələsinə yüksəlsə, özünü AÇ-də iştirak edəcək millidə görürsənmi?\n- Əvvəlcə onu qeyd edim ki, sadaladığınız nüanslarla yanaşı, milli komandamızın Avropa çempionatında iştirak etmək üçün ən əsas stimulu Qurban Qurbanov amilidir. Qaldı ki, mənim həmin komandada olmağıma, təbii ki, çox şey özümdən asılıdı. Formada olsam, yaxşı çalışsam, mütəmadi oyun təcrübəm olsa, ən əsası, zədələrdən qaça bilsəm, dəvət alacağıma inanıram. Və komandaya kömək eləməyə də gücüm çatar.\n- Artıq 30 yaşın var. Necə düşünürsə, bundan sonra legioner karyerası yaşamaq ehtimalı varmı? Mümkün ola bilərmi elə bir şey?\n- Futboldu, burda zaman çox sürətli keçir və vəziyyət tez-tez dəyişir. Əsas odu ki, mən klubumda və millidə yaxşı çıxış edim. O zaman müəyyən təkliflər də ola bilər. Əgər təklif də olsa, təbii ki, düşünərəm. Yaşın buna heç bir dəxli yoxdu və problem yaratmaz.


AZƏRTAC xəbər verir ki, Milli Məclis sədrinin müavini, insan hüquqları komitəsinin sədri Bahar Muradova Azərbaycanın son illər dinamik inkişaf yolunda olduğunu deyib. Həyata keçirilən islahatların insanların sosial vəziyyətinin daha da yaxşılaşdırılmasına yönəldildiyini bildirən Bahar Muradova qeyd edib ki, Azərbaycanın hərtərəfli inkişafı nəzərdə tutulan əsas məqsəddir. Bu məqsəd də vətəndaşların daha yaxşı yaşamasına, onların təhlükəsizliyinin təmin olunmasına istiqamətlənib.\nGündəlikdə dörd məsələnin olduğunu qeyd edən Milli Məclis sədrinin müavini, komitə sədri Bahar Muradova bildirib ki, təqdim olunan qanun layihələri qanunvericiliyin uyğunlaşdırılması xarakteri daşıyır. Onlardan bir qismi 2018-ci ildə qəbul olunmuş “Ətraf mühitə təsirin qiymətləndirilməsi haqqında” Qanunun icrası məqsədilə hazırlanıb. ƏMTQ-nin əsas məqsədi bu qanunun Əlavəsində göstərilən fəaliyyətin həyata keçirilməsi zamanı ətraf mühitə və insan sağlamlığına mümkün mənfi təsirlərin aşkarlanması, onların aradan qaldırılması və ya azaldılması üçün tədbirlərin həyata keçirilməsidir.\nAzərbaycan dövlətinin humanist siyasətini əks etdirən qanun layihələri ilə bağlı iclasda aparılan müzakirələrdə deputatlar Hikmət Məmmədov, Elman Nəsirov, Sona Əliyeva, Tahir Kərimli, komitə sədrinin müavini Yevda Abramov müsbət rəylərini bildirib, təkliflər irəli sürüblər.\nFikir mübadiləsinin yekununda baxılan qanun layihələri plenar iclasın müzakirəsinə tövsiyə olunub.


Füzuli Ələkbərovdan ölkənin imicinə böyük zərbə: sabiq nazir BMW-ni və dövləti necə aldadır?-ŞOK FAKTLAR » Newscenter.az\nNewscenter.az.22.04.2019. Sabiq əmək və əhalinin sosial müdafiəsi naziri Füzuli Ələkbərovun varidatı haqda yeni məlumatlar əldə etmişik. Daha konkret desək, F.Ələkbərovun sahib olduğu mülklərin, torpaq sahələrinin bir hissəsinin siyahısı və fotoları AFN-in redaksiyasında mövcuddur. Nazir olduğu dönəmlərdə adı kifayət qədər geniş formada korrupsiyada hallanan sabiq məmur indi də dövlətə zərər vurmaqda davam edir desək, yanılmarıq. Belə ki, F.Ələkbərova və ailəsinə məxsus olan və gəlir potensialına malik əmlakların, boş torpaq sahələrinin istifadəsiz qalması, vergilərinin ödənməməsi müzakirə mövzusudur.


Ev Cəmiyyət Lev Leşenko: “Bakı dünyanın ən gözəl şəhərlərindən biridir”\nLev Leşenko: “Bakı dünyanın ən gözəl şəhərlərindən biridir”\nBakılıların bayramların təşkil olunmasında böyük təcrübəsi var.\nBu barədə “Report”un Rusiya bürosuna müsahibəsində Rusiyanın xalq artisti, müğənni Lev Leşenko iyulun sonunda Bakıda keçirilən “Jara” musiqi festivalındakı iştirakını şərh edərkən bildirib.\n“Bakının öz siması var. Dünyanın ən gözəl şəhərlərindən biridir.Sakinləri də ona uyğun – parlaq və mehribandırlar. Yay eyforiyasının ümumi ab-havası festivalda da özünü göstərdi”, – L.Leşenko deyib.\nO, “Jara” festivalının təşkilini yüksək qiymətləndirib.\n“Dörd gün əyləncə, musiqi, sevinc, alqış və güllər. İfaçılar üçün bu, çox vacibdir. Səhnə, ona çıxış, tamaşaçı zalı, VIP zona əla düzəldilmişdi. Bakılıların bayramların təşkilində böyük təcrübəsi var. Müğənnilər və tamaşaçılar üçün rahatlıq yaratmaqdan ötrü nə güc, nə də vəsitə qənaət etmədiyi aydın görünürdü”, – müğənni vurğulayıb.\nOnun sözlərinə görə, gənclər üçün çox musiqi olduğundan festivalın ab-havası çox “hərarətli” olub.\n“Qeyd edim ki, tamaşaçılar arasında da çoxlu gənclər var idi. Bu da rəmzi xarakter daşıyır. Çünki musiqini və kütləni böyük ölçüdə həmişə gənclər idarə edib. Bu, tükənməz güclü enerjidir”, – o əlavə edib.\nXalq artisti festival təşkilatçılarının prioritetləri düzgün müəyyənləşdirdiklərini bildirib.\n“Bu ideyanı həyata keçirən Ağalarovlar ailəsinə və onları dəstəkləyən Qrişa Lepsə təşəkkür edirəm. Əlbəttə ki, “Jara”ya gələn bütün ulduzlar razı qalıb”, – L.Leşenko deyib. O qeyd edib ki, səhnə arxasında Alla Puqaçova ilə Sofiya Rotaru yaxşı əhval-ruhiyyə yaradıblar.\nO həmçinin dəfələrlə Azərbaycan paytaxtına etdiyi səfərləri xatırlayıb.\n“Sovet dövründə Bakıya tez-tez gedərdim. Özü də həm solo konsertlər çərçivəsində, həm də müəyyən məsələlərə görə. Bu ənənə postsovet dövründə də davam edib. Bir neçə il əvvəl Azərbaycan və SSRİ futbol veteranlarının matçında Bakıda olmuşam. Bu sahədə bir çox dostum var. Gözəl futbolçu olmuş Ələkbər Məmmədovla dostluq etmişəm. Moskvada o, mənimlə qonşuluqda yaşayırdı, tez-tez ünsiyyət qururduq. Sonra hər dəfə Bakıya gələndə zəngləşib görüşürdük. Neftçilərlə dostluq da ənənəvidir. Neft sahəsində işləyən çoxlu azərbaycanlı tanıyıram”, – müğənni qeyd edib.\nƏvvəlki məqaləKülək güclənəcək\nNövbəti məqalədəGözəl Bayramlının apellyasiya şikayəti təmin edilməyib\nAzərbaycan turizm sahəsində də böyük ziyandadır


Təməli 1946-cı ildə Dr. Wilhelm Schaeffler tərəfindən qoyulan şirkətin yüksəlişi Alman avtomobil sənayesi üçün geniş miqyaslı INA iynə rulman istehsalının ardından iynə rulmanlı qəfəs icad etdikdən sonra başladı.\nSchaeffler qardaşları 1965-ci ildə Bühldə LuK Lamellen und Kupplungsbau GmbH-nı ortaq şəkildə qurdular. Şirkət ilk yenilikçi məhsulu olan diafram yaylı mufta ilə bazarın texnoloji lideri oldu. LuK, dünyanın ən böyük mufta istehsalçılarından biri kimi 1999-cu ildən bəri Schaeffler-in tərkibindədir.\nFAG markası rulman sənayesi ilə ayrılmaz şəkildə bağlıdır. Almaniyanın Schweinfurt şəhərində Friedrich Fischer 1883-cü ildə maşınların ilk dəfə yüksək dəqiqliklə və böyük həcmdə polad toplar istehsal etməsinə imkan verən bir top dəyirmanı dizayn etdi. Bu fikir yayma rulman sənayesinin tarixi başlanğıcı hesab edilir. Bu sənaye qısa müddətdə Schweinfurt-dan dünya miqyasında yayıldı. FAG (Fischers Aktiengesellschaft) 1905-ci ildən bəri qeydiyyata alınmış ticarət nişanıdır və INA və LuK ilə birlikdə, Schaeffler Qrupunun vacib bir hissəsidir.\nFAG, INA, və Luk brendlərinin istehsalçısı olan Schaeffler Group-un Azərbaycandakı rəsmi distribyutoru Active Group şirkətidir. Fəaliyyətə başladığı ilk gündən keyfiyyət və etibarlılığı ilə seçilən Avropa, Asiya və Amerika aftermarket brendlərini Azərbaycan alıcısına təqdim edən Active Group uzun illərdir Schaeffler Group ilə əməkdaşlıq edir.


Tacir sarayı - Haqqinda Melumat - Vikipedia\nTacir sarayı (türk. Tüccar sarayı) — Türkiyənin Ani şəhərində yerləşən tarixi abidə. Mənbələrdə eyni zamanda Sultan sarayı və Qala olaraq da qeyd edilən saray Aninin Şimal Qərb tərəfində yerləşir.\nEhtimal ki, XII əsrin sonu—XIII əsrin əvvəllərində inşa edilib və hansısa varlı bir tacirə, şahzadəyə və yaxud Ani yepiskouna məxsus olub. Bir çox tədqiqatşılar sarayın tacir Tiqran Honentsə məxsus ola biləcəyi iddiasının üstündə dayanırlar. Çünki, onun məzarı sarayın qarşısındakı vadinin uçurumundakı qayada yonulmuşdur. Başqa bir fərziyyəyə görə isə bina saray deyil və sırf şəhərin müdafiə xarakterli tikililərindən biriridir. Günümüzə binanın təyinatını və kimə məxsus olmasını dəqiqləşdirə biləcəyimiz bir kitabə çatmadığından bu abidəylə bağlı olan bütün fikirlər sadəcə fərziyyə olaraq qalır.\nBinanın şəhər tərəfə olan divarı ikiqatlıdır. Binanın girişi düzbucaqlı bir otaqdan başlayır, daha sonra ətrafı digər kiçik otaqlarla dövrəli olan böyük bir qonaq otağı gəlir. Digər otaqların hamısının qapısı həmin bu böyük zala açılır. Sarayın Alacaçay tərəfə baxan divarları isə öz möhkəmliyi ilə fərqlənir və eyni zamanda şəhərin qala divarlarının bir parçasnı təşkil edirmiş.\nBinanın yeraltı hissəsinə yol sarayın ən axırıncı - arxa otağındakı gizli yoldandır. Yeraltı hissə bir düzbucaqlı şəklində kiçik otaqdan və şəklində, yarıqaranlıq dəhlizlərdən ibarətdir. Bu quruluşuna görə mütəxəssislər alt qatın sadəcə anbar kimi istfadə oluna biləcəyini qeyd edirlər ki, bu da öz növbəsində sarayın həqiqətən də bir tacirin evi olması ehtimalını artırır.\nSarayın Şərq tərəfdə mükəmməl naxışlarla işlənmiş nəhəng giriş qapısı ümumilkdə tikilinin ən diqqətə layiq hissəsidir. Girişin bu möhtəşəm naxışlı görünüşü sadə saray divarları arasnda füsünkar təsir bağışlayır. Giriş qapısı ümumilkdə iki hissəyə ayrılır. Birinci hissədə (alt təbəqə) biraşırımlı giririş qapısının ətrafları narıncı daşdan kəsilmiş səkkizguşəli ulduzlar və qəhvəyi daşdan kəsilmiş xaçların bir-birinə geydirilməsindən yığılmışdır. Həmçinin özlüyündə həmin ulduzların da, xaçların da üstünə müxtəlif naxışlar işlənmişdir. Lakin bu mükmməl sənət əsərinin böyük bir hissəsi yox olmuşdur. XIX əsrin sonlarında yazdığı əsərində H. F. B. Lynch yalnışlıqlar bu binanın Baqratilərin sarayı olduğunu zənn edən ermənilərin binanın həmin bəzəklərini söküb özləri aparmalarını qeyd edir. Yerdə qalan qism isə 1989-cu il zəlzələsi zamanı qoparaq tökülmüşdür.\nGiriş hissəinin üst qismi daha sadədir. Burada böyük düzbucaqlı bir pəncərə tünd və açıq qəhvəyi daşlardan kəsilmiş bir divarın mərkəzində yerləşdirilmişdir. Ümumilikdə saray İslam memarlıq ənənələri əsasında inşa edilmişdir. Belə ki, sarayın bəzədilməsində istifadə edilmiş naxışlar və sarayın inşa üslubu sırf İslam memarlığının xüsusiyyətlərini özündə əks etdirir. Saray nəzarəti ilə 1990 və 1999 - cu illərdə bərpa edilmiş, 2000-ci ildə isə sarayın giriş qapısı öz əvəlki görkəminə qovuşdurulmuşdur.\nSarayın en kəsiyi\nLast edited on 17 noyabr 2019, at 10:57


Qarabağa muzdlu dəstələr göndərən Avidzbanın qardaşı “Lotu Quli”nin düşməni olub... - Azinforum.az İnformasiya Portalı\nAna səhifə / Kriminal / Qarabağa muzdlu dəstələr göndərən Avidzbanın qardaşı “Lotu Quli”nin düşməni olub…\nBir neçə gün əvvəl Gürcüstanın separatçı Abxaziya bölgəsindəki qondarma rejimin “prezidentinin” keçmiş köməkçisi, “Abxaz” ləqəbli Axra Avidzba həbs olunub. İndi onun ötən il Antalyada güllələnən azərbaycanlı məşhur kriminal avtoritet, “Lotu Quli” ləqəbli Nadir Səlifovla əlaqəsi üzə çıxıb. Belə ki, Axra Avidzbanın qardaşı kriminal avtoritetdir və “Lotu Quli”nin düşmənlərindən olub.\nAxra Avidzba kriminal avtoritet Alxas Avidzbanın qardaşıdır. O isə öz növbəsində “Lotu Quli”nin düşməni olub. Rusiya mənbələri bildirir ki, Avidzba Abxaziyada bir çox kriminal avtoritetlərlə münaqişədə olub. O cümlədən Merab Canqveladzenin klanı ilə vuruşub. Virtualaz.org\nÖncəki Uşaq pulu ilə bağlı AÇIQLAMA\nNövbəti Ziyəddin Əliyev 200 nəfərin maaş kartını mənimsəyib… – İTTİHAM


Bakıda karantin keçid postları ləğv olundu – 1Arada.az\nBakıda karantin keçid postları ləğv olunub.\n1Arada.az-ın əldə etdiyi məlumata görə, artıq bir neçə saatdır ki, bütün postlar yığışdırılıb.\nMəsələ ilə bağlı Nazirlər Kabineti mətbuat xidmətinin rəhbəri İbrahim Məmmədovla əlaqə saxladıq.\nNazirlər Kabinetinin rəsmisi bu barədə Operativ Qərargahın hər hansı qərarının olmadığını bildirib.\nPostların hansı səbəbdən ləğv olunduğu hələlik bilinmir.\nTagged bakıda, karantin postları, keçid postları, mətbuat xidməti, nazirlər kabineti, operativ qərargah\nPosted on 09/11/2019 10/11/2019 Author 1Arada\nBəzi işlərin çətinliklə başa gəldiyini hamımız bilirik. Bir çoxları üçün diqqətini toplamaq üçün çox vaxt olunursa bəziləri hər şeydən tez bezir və heç nə etmək istəmir. 1Arada.az bildirir ki, yaxşı musiqi ilə bu maneələrin öhdəsindən asanlıqla gəlmək mümkündür. İdmanla məşğul olmağa ərinrizsiniz Energetik musiqi məşq zamanı tempi yüksək saxlamağa kömək edir. Buna görə də idmançıları […]


Avtovağzaldakı ticarət mərkəzi niyə bağlanıb? |\nAvtovağzaldakı ticarət mərkəzi niyə bağlanıb?\nObyekt sahibləri Ziya Məmmədova qarşı qiyama başlaya bilər\nBeynəlxalq Avtovağzal Kompleskinin ticarət mərkəzi bu gün səhər saatlarından fəaliyyətini dayandırıb. Fins.az-ın ticarət mərkəzindən əldə etdiyi məlumata görə, mağazalar bağlanıb. Səbəb kimi avtovağzal ərazisinə vergim müfəttişliyi əməkdaşlarının ciddi yoxlamalar aparmaq üçün gəlmələri göstərilir.\nDükan sahiblərinin qeyd etdiyinə görə, avtovağzal rəhbərliyi də məhz bu səbəbdən bütün obyektlərin bağlanması ilə bağlı tapşırıq verib. Dövlət Avtomobil Nəzarəti Dövlət Xidmətinin mətbuat xidmətinin rəhbəri Şəfa Mehmanqızı fins.az-ın sorğusuna cavab olaraq bildirib ki, ticarət mərkəzinin fəaliyyətini dayandırması texniki problemlərlə bağlıdır: “Ticarət mərkəzində elektrik xətlərində problem var idi. Mağazaların bəzilərində işıq yanmırdı. Bu da onların işinə mənfi təsir edirdi. Elektrik xətlərinin yenilənməsi ilə bağlı olaraq mağazalar bir neçə günlük bağlanıb”. Şəfa Mehmanqızı xətlər yeniləndikdən sonra ticarət mərkəzi fəaliyyətini davam etdirəcək. Vergi yoxlamasına gəlincə, xidmət rəsmisi bu xəbəri təsdiq edərək bildirib ki, vergi yoxlaması vaxtaşırı aparılır və bu ticarət mərkəzinin işinə təsir eləmir.\nBəzi iddialara görə, ticarət mərkəzinin bağlanması avtovağzalın nəqliyyat naziri Ziya Məmmədovun əlindən alınması ilə bağlıdır. Bəzi məlumatlara görə, buradakı ticarət obyektlərinin yenidən bölüşdürülməsi planı var. Əgər bu iddialar doğrudursa, o zaman ticarət obyektlərinin sahibləri Ziya Məmmədova qarşı qiyama başlaya bilər. Çünki onlar bu obyektləri almaq üçün kifayət qədər ciddi məbləğ ödəyiblər.\nDevalvasiyalar azərbaycanlıların süfrəsindən nəyi çıxarıb?\nNazirlik xalq artistinə şiddətli töhmət verdi\nAzərbaycan Ukraynadan ət idxalını 3 dəfə artırıb


Tekstil istehsalçılarının yeni assosiasiyası yaradıldı - BİZNES - Fins.az\nTekstil istehsalçılarının yeni assosiasiyası yaradıldı\nİqtisadiyyat Nazirliyindən Fins.az-a verilən məlumata görə, bu münasibətlə keçirilən tədbirdə rəsmi şəxslərlə yanaşı, tekstil istehsalı və ixracı ilə məşğul olan sahibkarlar iştirak edib.\nİqtisadiyyat nazirinin müavini Sahib Məmmədov sahibkarlıq subyektlərində aparılan yoxlamaların dayandırılmasının, lisenziyalaşdırma sisteminin təkmilləşdirilməsinin, sahibkarların şikayətlərinə daha həssas yanaşılması məqsədilə apellyasiya şuralarının yaradılmasının, investisiyanın təşviqi sənədinin verilməsinin və digər tədbirlərin özəl sektorun inkişafında xüsusi rolunu vurğulayıb.\nBildirilib ki, tekstil istehsalı və ixracı ilə məşğul olan sahibkarların fəaliyyətini əlaqələndirmək, onlar arasında əməkdaşlığı genişləndirmək məqsədilə yaradılan assosiasiyanın fəaliyyəti tekstil istehsalının artırılması, ölkənin ixrac imkanlarının genişləndirilməsi baxımından əhəmiyyətli olacaq. İqtisadiyyat Nazirliyi assosiasiyanın fəaliyyətinin təşkilinə lazımi dəstək göstərəcək.\nAzərbaycan Sahibkarlar Konfederasiyasının vitse-prezidenti Vüqar Zeynalov son illər qeyri-neft sektorunun, xüsusilə də regionlarda kiçik və orta sahibkarlığın inkişafı istiqamətində genişmiqyaslı tədbirlərin, qabaqcıl beynəlxalq təcrübəyə uyğun müxtəlif layihələrin həyata keçirildiyini qeyd edib, Konfederasiyanın yeni yaradılan assosiasiya ilə yaxından əməkdaşlıq edəcəyini vurğulayıb.


Nazarbayev Türkdilli Ölkələrin Əməkdaşlıq Şurasının FƏXRİ SƏDRİ OLDU » Hurriyyet.org - Online qəzet\nHurriyyet.org xəbər verir ki, Qazaxıstanın birinci prezidenti Nursultan Nazarbayev Türkdilli Ölkələrin Əməkdaşlıq Şurasının fəxri sədri olub.\nNazarbayev Qazaxıstanda rəsmi səfərdə olan Türkiyənin xarici işlər naziri Mövlud Çavuşoğlu ilə görüşüb. Nazarbayev görüş zamanı iki qardaş ölkə arasındakı əməkdaşlığın dərinləşməsinin vacibliyini qeyd edib və deyib: “Müstəqilliyimizin ilk illərindən bəri Türkiyə həmişə bizi dəstəkləyib. Dövlətlərimiz və xalqlarımız bir-birinə çox yaxındırlar. Biz iki ölkə arasında vizasız rejim tətbiq eləmişik. Qazaxıstan ilə Türkiyənin münasibətləri ildən ilə möhkəmlənir”.\nNazarbayev Türk Şurası çərçivəsində dövlətlərəarası əlaqələrin inkişafının zərurətini də söyləyib: “Türkdilli Dövlətlərin Əməkdaşlıq Şurası türk xalqlarının arasında əlaqələrin möhkəmləndirilməsi və inkişafı məqsədi ilə yaradılıb. Bu işi davam etdirmək lazımdır. Mən hərtərəfli dəstək göstərəcəyəm”.\nÇavuşoğlu da N.Nazarbayev də onu salamlayaraq prezident R.T.Ərdoğanın yaxın zamanda onu Türkiyəyə səfərə dəvət elədiyini bildirib.\nGörüş zamanı Türkiyə Respublikasının xarici işlər naziri bildirib ki, Türk Şurası dövlətlərinin liderlərlərinin qəbul elədiyi qərarla türk dünyasının inkişafında böyük töfhəsinə görə, Nursultan Nazarbayevə Türkdilli Ölkələrin Əməkdaşlıq Şurasının ömürlük Fəxri Sədri statusu verilib.\nÖzbəkistan Türk Şurasına üzv oldu - Azərbaycan XİN bəyanat verdi\n"Mən onların sinələrini kənara çəkmələrini düzgün qəbul etmirəm; O milli hökumət deyildi" - VİDEO


Saçlarınıza belə qulluq edin » Qadınla.Com - Qadınlar Birİncidir!\nBir yumurtanın sarısı ilə 2 xörək qaşığı zeytun yağını qarışdırın. Bunu saç diblərinə sürtüb yaxşıca masaj edin və 10 dəqiqə saxlayın. Şampunla yuyub durulayın. Saçlarınız parlaq və sağlam görünüş qazanacaq.\n2 xörək qaşığı limon suyu və ya sirkəni 4 stəkan suya əlavə edib ilıqladın. Saçlarınızı yuduqdan sonra bu qarışımla durulayın.


Axtarışda olan diplomatdan yeni “qiyam” xəbərdarlığı - Azinforum.az İnformasiya Portalı\nAna səhifə / Sosial / Axtarışda olan diplomatdan yeni “qiyam” xəbərdarlığı\nAxtarışda olan diplomatdan yeni “qiyam” xəbərdarlığı\nArif Məmmədov: “Bu prosesin davamı olacaq…”; Elmar Məmmədyarov ilk dəfə hökumət səviyyəsində “vuruldu”\nXarici İşlər Nazirliyinin diplomatik korpusunda baş verən qalmaqallar gündəmin əsas mövzusu olaraq qalır. İslam Əməkdaşlıq Təşkilatının Avropa İttifaqı yanında daimi nümayəndəsi Arif Məmmədovla başlamış skandal daha sonra “diplomatik qiyam”a çevrilib, Avstraliyadakı səfirliyimizin əməkdaşı Anar Həsənov və Niderlanddakı səfirliyin konsulluq əməkdaşı Nahid Cəfərov Azərbaycana qayıtmaqdan imtina ediblər. Hər üç diplomat vəzifədən uzaqlaşdırılsa da, onlar Bakıya qayıtmayıblar və bunu həbs olunma ehtimalı ilə izah ediblər.\nQeyd edək ki, ötən ay Arif Məmmədov barəsində həbsli axtarış qərarı çıxarılıb. O, qulluq mövqeyindən istifadə etməklə külli miqdarda dövlət vəsaitini mənimsəmə və ya israf etməklə talamasında, rəsmi sənədlərə bilə-bilə yalan məlumatlar daxil etməklə vəzifə saxtakarlığı və digər cinayətlərdə ittiham olunur.\nO, Cinayət Məcəlləsinin 179.3.2-ci (mənimsəmə və ya israf etmə külli miqdarda törədildikdə), 308.2-ci (vəzifə səlahiyyətlərindən sui-istifadə ağır nəticələrə səbəb olduqda), 313-cü (vəzifə saxtakarlığı) və 326.1-ci (rəsmi sənədləri, ştampları və ya möhürləri oğurlama, məhv etmə) maddələri ilə təqsirləndirilən şəxs qismində cəlb olunmaqla barəsində həbs-qətimkan tədbiri seçilərək beynəlxalq axtarışa verilib. Digər iki diplomata gəlincə, XİN onların yaşayış yerini seçmək hüququ olduğunu qeyd edərək, ölkəyə qayıtmaq istəməmələrinə əlavə şərh verməyib.\nMayda Bakıda yaşayış binasının yanmasından sonra facebookda yazdığı tənqidi statusla gündəmə gələn və vəzifəsini itirən keçmiş səfir BBC-nin Azərbaycan xidmətinə müsahibəsində bir sıra məsələlərə aydınlıq gətirib.\nO, XİN-in xaricdəki bəzi əməkdaşlarının ölkəyə dönməkdən imtina edərək siyasi sığınacaq istəməsi haqda danışıb, habelə öz siyasi iddialarını ortaya qoyub.\nHazırda Brüsseldə olan Arif Məmmədov deyib ki, onun müxalifətçi mövqeyi yeni məsələ deyil və hələ məlum yanğından “daha əvvəl başlayıb”.\n“Bilirsiniz, mən nə polisəm, nə də icra başçısıyam. Mən hökuməti təmsil etmişəm, amma insaflı diplomat ilk növbədə öz xalqının yanında olmalıdır” – deyən A.Məmmədov iddia edib ki, Bakıda “ona qarşı işləyən qüvvələr, ayağının altını qazanlar olub”.\nA.Məmmədov müxbirin “sizdən sonra bir neçə diplomat da hökumətə etiraz elədi. Bunlar sizinləmi bağlıdır? Sizmi ruhlandırmısınız onları” sualına belə cavab verib: “Onların bir hissəsinin mənimlə hər hansı bağlantısı yoxdur. Digərləri faktiki olaraq mənim tanıdığım diplomatlardır, ya da mənim statusumu bəyəndiklərinə görə işdən uzaqlaşdırıblar. Digərləri də mənimlə yaxınlıqda olduqları üçün işdən kənarlaşdırdılar”.\nSabiq səfir Azərbaycanın Niderlanddakı səfirliyinin keçmiş əməkdaşı, bu ölkədən siyasi sığınacaq istəmiş Nahid Cəfərov barədə də danışıb: “Mən Strasburqda, Avropa Şurasında vəzifəmdən dönəndən sonra təxminən bir ilə yaxın XİN-də işlədim. Nahidi bir bacarıqlı işçi kimi özümə faktiki olaraq köməkçi kimi götürmüşdüm. Mənim əksər görüşlərimdə Nahid də iştirak edirdi, o cümlədən Avropa İttifaqı səfirləri ilə “Chatham House qaydaları” əsasında (“Chatham House” qaydaları danışıqları və ya müzakirənin ictimaiyyət üçün açıqlanmadığı görüş şərtləridir-red.) görüşlərində iştirak edib. Nahidi sıxışdırmağa başladılar və bu da mənə elə gəlir ki, əsas səbəb idi”.\nA.Məmmədov iddia edib ki, diplomatların yeni üsyan dalğası gözlənilir: “Məndə olan xəbərlərə görə, bu prosesin davam olacaq”.\nSabiq səfir onun “Qərbin layihəsi” adlandırılmasına da münasibət bildirib: “Müxtəlif mülahizələr yazırlar. Amma məni tanıyırlar, Qərbdə də tanıyırlar, kontinental Avropada da tanıyırlar, Şimali Avropada da tanıyırlar. Və məni demokratik düşüncəli insan kimi tanıyırlar. Rəyimi nəzərə alırlar. Məni 20 ildən artıq tanıyırlar və portretimi hazırlayıblar… Mənə müxtəlif qüvvələrin marağını artırırlar”.\nA.Məmmədov “sosial bazanız kifayət qədər güclənəcəkmi ki, siz prezidentliyə namizədliyinizi verə biləsiniz? Ümumiyyətlə, belə bir planınız varmı” sualına cavabında bildirib ki, bu mərhələdən sonra onun fərqli həyatı başlayır: “Mən artıq siyasətə girmişəm. Burada müxtəlif inkişaflar ola bilər və mən növbəti prezident seçkilərində namizədliyimi irəli sürməyimi istisna etmirəm”.\nSabiq səfir ona gizli dəstək verildiyini də etiraf edib: “Mən üç aydır səhnəyə girmişəm, məni o qədər tanımırlar. Amma açıq olmasa da bilirəm ki, gizli dəstək çoxdur… İşlər gedir”.\nBaş verənlərlə bağlı xarici işlər naziri Elmar Məmmədyarova qınaqlar artır. Avropa Parlamentində Azərbaycan əleyhinə qətnamənin qəbul edilməsindən sonra baş nazirin müavini, Qaçqınların və Məcburi Köçkünlərin İşləri üzrə Dövlət Komitəsinin sədri Əli Həsənov xaricdəki diplomatik korpusun fəaliyyətini kəskin tənqid edib. “Əleyhimizə olan qətnamənin qəbuluna səs verən ölkələrə baxanda sual yaranır ki, Azərbaycanın bu ölkələrdəki səfirləri hansı işlərlə məşğuldur, səfirliklərə ayrılan vəsaitlər hara sərf olunur? Bu ölkələrdəki səfirlərimiz nə edir, nə işlə məşğuldurlar? Səfirlərimiz illərlə orada oturub, nə iş görürlər? Bəzisi biznes qurur, bəzisi xəyanət edir! Meksikada 2-3 erməni yoxdur, o ermənilərdən biri Meksikanın ABŞ-dakı səfiridir. Biz isə yatırıq, şəxsi işlərlə, xəyanətlə məşğuluq. Diplomatik korpusla bağlı ciddi iş görülməlidir” deyə, Ə.Həsənov bildirib. Bu, diplomatik qalmaqaldan sonra hökumət səviyyəsində XİN-lə bağlı ilk ciddi tənqiddir. A.Məmmədovun “diplomatların yeni üsyan dalğası gözlənilir” barədə xəbərdarlığı da XİN üçün ciddi siqnal ola bilər.\nÖncəki “McDonalds” rəhbəri Nəsimi icra başçısı Asif Əsgərovun oğlundan şikayətçidi – QƏRAR\nNövbəti “Azərbaycan” qəzeti ABŞ-ı və Obamanı sərt tənqid etdi


Əlilliyi olan şəxslərin özünüməşğulluğuna dəstək məqsədi ilə aparılan işlərin təqdimatı olub (FOTO)\nCəmiyyət 22 Avqust 2019 14:13 (UTC+04:00)\nNazirlikdən Trend-ə verilən məlumata görə, tədbirdə Bakı və Sumqayıt şəhərlərindəki, Abşeron rayonundakı Məşğulluq Mərkəzlərinin direktorları, layihəyə cəlb edilən əlilliyi olan vətəndaşlar iştirak edib.\nLayihə ilə bağlı tədbir iştirakçılarına ətraflı məlumat verilib.\nBildirilib ki, ölkəmizdə ildən-ilə geniş miqyas alan özünüməşğulluq proqramında üstünlük verilən həssas qruplardan biri də əlilliyi olan şəxslərdir. Ötən il 1000 nəfərdən çox əlilliyi olan şəxs proqramdan faydalanaraq öz kiçik ailə təsərrüfatlarını yaradıb.\nLayihənin icrası üçün pilot olaraq 12 rayon və şəhər müəyyən edilib. İlkin mərhələdə həmin şəhər və rayon üzrə məşğulluq orqanlarında qeydiyyatda olan əlilliyi olan şəxslər arasından kiçik biznesini qurmaq üçün potensialları olanların seçimi prosesi davam edir. Nəticədə 700 nəfər seçilərək təlimlərə cəlb ediləcək. Təlimləri uğurla bitirən və biznes ideyası müsbət hesab edilən 500 nəfərə kiçik müəssisələrini yaratmaq üçün mal və materiallar formasında dəstək göstəriləcək. Bundan sonrakı mərhələdə proqram iştirakçılarının müvafiq məsləhət xidmətləri ilə təmin olunması nəzərdə tutulur.\nTədbir zamanı layihə çərçivəsində əlilliyi olan şəxslərin özünüməşğulluğuna dəstək məqsədi ilə aparılan işlərə dair ətraflı məlumatlar verilib, iştirakçıları maraqlandıran suallar cavablandırılıb.


Moskvanın ciddi strateji səhvi: -sülhməramlılar ya Qarabağdan çıxarılmalı, ya da...\n12:05 27-08-2021 369\nRusiyanın Ermənistanı silahlandırması və ona ordu qurması Qarabağda sülhməramlı qüvvə statusunda iştirakını birmənalı şübhə altına qoyur; Moskva strateji məsələlərdə Azərbaycanın maraqlarını gözardı edirsə, cavab nə olmalı?\nYenixeber.org: Rusiya sülhməramlı niyyətindən kənarda olduğunu açıq nümayiş etdirməyə başlayıb. Əslində bu, gözlənilən idi. İndi şimal qonşunun Ermənistan ordusunu yenidən qurmaq və silahlandırmaq niyyətini ortaya qoyması, ciddi analitiklərə görə, Kremlin strateji səhvidir. Çünki Rusiya tərəflərdən birinin faktiki müttəfiqinə çevrildiyi halda, necə bitərəf ola bilər? Bu, Rusiyanın Qarabağda sülhməramlı qüvvə statusunda iştirakını birmənalı şübhə altına qoyur.\nBeynəlxalq hüquq üzrə professor Fərhad Mehdiyevin bildirdiyinə görə, Rusiyanın Ermənistanı silahlandırması sülhməramlı qüvvələri bölgədə saxlamaqla bağlı deyil. F.Mehdiyev bildirir ki, Rusiyanın ATƏT-in Minsk Qrupunda həmsədr ölkə olduğunu da nəzərə alsaq, münaqişəyə bərabər məsafədə dayanmalıdır: “Rusiya Minsk Qrupuna həmsədrlik edir, Qarabağda qoşunları atəşkəsi qoruyan bir mövqeyə malikdir. Amma bu iki vəziyyət uzlaşmır. Biz bilirik ki, Rusiya Ermənistana silah satır. Amma dövlət pariteti qorumalıdır. Əgər ona satırsa, digər dövlətə də sata bilər. Amma pulsuz verməli deyil”.\nAzad Demokratlar Partiyasının sədri, politoloq Sülhəddin Əkbər bildirdi ki, Rusiyanın Ermənistan ordusunu yenidən modernizasiya etməsində gözlənilməz bir hal yoxdur: “Çünki aydın məsələdir, Ermənistan Rusiyanın hərbi-siyasi müttəfiqidir. Bundan əlavə, Kollektiv Təhlükəsizlik Müqaviləsi Təşkilatının (KTMT) üzvü və forpostudur. İndi ermənilər müharibədə məğlub olublar, deməli, məğlub olan həm də rus hərbi strategiyasıdır. Ona görə Rusiya imkan daxilində Ermənistanı silahlandıracaq. Amma Rusiya silahlarının nə dərəcədə modern olmasını 44 günlük müharibə göstərdi. Azərbaycan bu şəraitdən istifadə edə, ərazisində Türkiyə hərbi bazalarının yerləşdirilməsinin de-fakto durumunu de-yure vəziyyətinə gətirə bilər”.\nAMİP sədri Arzuxan Əlizadə qeyd etdi ki, Rusiya XİN sözçüsü Mariya Zaxarova Ermənistanın silahlandırılması ilə bağlı balansdan danışır: “Amma qiyməti milyardlarla ölçülən silah-sursatı pulsuz verirlər. Hazırda Rusiya Azərbaycanın gücünə bərabər bir gücü olacaq ordu yaratmaq istəyir. Hətta ermənilər etiraf edirdilər ki, 10 noyabrın səhərindən Rusiya tərəfindən silahlanmağa başlayıblar. Əgər Moskva ermənilərə havadarlıq edirsə, onda Qarabağda hansı sülhməramlı missiyanı yerinə yetirirlər? Əsl sülhməramlı missiyanı bizim əsgər Əfqanıstanda yerinə yetirir. Buna görə NATO baş katibi Azərbaycan əsgərini xüsusi vurğuladı”.


29 Mart 2017 01:00\n1. Valideynin evdə namaza böyük əhəmiyyət verməsi, namazı əvvəl vaxtda qılmaq, pakizə paltarla namaz qılmaq və s.\n2. O zaman ki, uşaq elə yaşa çatsa ki, başqalarının namaz qılmağına mane olmaz, onu məscidə aparın.\n3. Namazın faydalarını və təsirini uşaqlarınıza danışın. Məsələn, deyə bilərsiniz ki, namaz Allahın məhəbbət və dostluğunu insana bəxş edir. Ruha rahatlıq verir. Çünki, namazla Allahı yada salırsan və Allahı yada salmaq ürəkləri aram edər.\n4. Uşaqlara mömin namazqılanları nümunə göstərmək olar, Quran qariləri və hafizləri kimi\n5. Uşağın arzuladıqları şeyləri həyata keçirtmək, uşağı bir növ həvəsləndirmək.\n6. Uşaqların namaz qılan yaşıdları ilə dost olması.\n7. Uşaqları tərbiyə edən zaman valideyn gərək onlarla dost olsun, onlarla məhəbbətlə rəftar etsin. Elə etmək lazımdır ki, onlar valideynlərini və evdə olanları onun xeyrini istəyən insanlar kimi qəbul etsin və o zaman ki, onlara deyiləcək ki, namaz qıl, bu zaman yaxşı işə dəvət olunduqlarını qəbul etsinlər. (sibtayn) /\nTeqlər : #Uşaqların namaz qılmağa həvəsləndirilməsi üçün bir neçə yol vardır,


Tarix: 7-11-2017, 10:40 Oxunma sayı: 371 Bölmə: Mədəniyyət\nNoyabrın 6-da Beynəlxalq Muğam Mərkəzində tanınmış pianoçu, beynəlxalq müsabiqələr laureatı Luka Safronov "Baku” jurnalının 10 illiyinə həsr olunmuş solo konsert proqramı ilə çıxış edib.\nKonsert "Baku” jurnalı, Heydər Əliyev Mərkəzi və Beynəlxalq Muğam Mərkəzinin təşkilatçılığı ilə keçirilib.\nGənc pianoçu Luka Safronov deyib: "Mən xeyriyyəçiliklə məşğul oluram. Düşünürəm ki, Tanrı mənə bu xeyriyyəçiliyimə görə Leyla Əliyeva kimi bir insanla tanış olmağı nəsib etdi. Biz onunla xərçəngdən əziyyət çəkən uşaqlar üçün təşkil edilən bir tədbirdə tanış olduq. Azərbaycandan çox zəngin təəssüratlar aldım. Ölkəniz elə bir yerdir ki, burada yaşamaq üçün qalmaq istəyirsən. Burada inkişaf və gözəllik çoxdur. Azərbaycan gözəl, inkişaf edən və zəngin ölkədir”.\n"Baku” jurnalı 2007-ci ildən Moskva şəhərində rus dilində nəşr olunur. Baş redaktoru Heydər Əliyev Fondunun vitse-prezidenti Leyla Əliyeva olan jurnal indiyədək Azərbaycan həqiqətlərinin dünya ictimaiyyətinə çatdırılmasında müstəsna rol oynayıb. Jurnalın indiyədək çap olunan nömrələrində Azərbaycanın qədim tarixi, zəngin mədəniyyəti, incəsənəti, nəsillərdən-nəsillərə ötürülən adət-ənənələri barədə ətraflı məlumat verilir. Jurnalda, həmçinin ölkəmizin müxtəlif sahələrdə qazandığı uğurlar, Azərbaycanın müasirləşdirilməsi və daha da inkişaf etdirilməsi üçün görülən işlər barədə məlumat verilir, tanınmış insanlarla müsahibələr oxucuların böyük marağına səbəb olur. Azərbaycanın tanınmış şəxsiyyətləri, tarixi, mədəniyyəti, mətbəxi və təbiəti ilə bağlı rəngarəng fotolar da dərginin səhifələrini bəzəyir. Oxucular tərəfindən hər nömrəsi maraqla qarşılanan "Baku" jurnalının 2011-ci ildən ingilisdilli versiyası - "Baku International" da nəşr edilir.\nTarix: 30-04-2015, 17:57 Oxunma sayı: 2 926 Bölmə: İdman / Sumqayıt / Layihələr / Manşet\nBu estetik əməliyyatları edənlər cəzalandırılacaq\nTarix: 12-11-2018, 22:28 Oxunma sayı: 208 Bölmə: Sağlamlıq\n"Eşşək qulağı” və "Keçi gözü” estetik əməliyyatlarını etmək və etdirmək qadağan edilib.\nTarix: 11-06-2019, 16:14 Oxunma sayı: 129 Bölmə: Cəmiyyət\nPrezident İlham Əliyev Azərbaycan Respublikasının səhiyyə işçilərinə fəxri adların\nTarix: 3-01-2015, 12:52 Oxunma sayı: 823 Bölmə: İdman\nTarix: 7-05-2014, 17:34 Oxunma sayı: 746 Bölmə: Cəmiyyət\nTarix: 1-05-2018, 16:47 Oxunma sayı: 346 Bölmə: Siyasət / Dünya